ai4bharat/Pralekha huggingface dataset:
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਵੱਲੋਂ ਜੰਮੂ ਯੂਨੀਵਰਸਿਟੀ ’ਚ ‘ਰਾਸ਼ਟਰੀ ਵਿਗਿਆਨ ਦਿਵਸ’ ਮੌਕੇ ਕੁੰਜੀਵਤ ਭਾਸ਼ਣ
ਭਾਰਤ ਵਿਗਿਆਨਕ ਖੋਜਾਂ ਦੇ ਮਾਮਲੇ ’ਚ ਤੇਜ਼ੀ ਨਾਲ ਇੱਕ ਮੋਹਰੀ ਰਾਸ਼ਟਰ ਵਜੋਂ ਉੱਭਰ ਰਿਹਾ ਹੈ: ਡਾ. ਜਿਤੇਂਦਰ ਸਿੰਘ
ਉੱਤਰ–ਪੂਰਬੀ ਖੇਤਰ ਦੇ ਵਿਕਾਸ ਬਾਰੇ ਕੇਂਦਰੀ ਰਾਜ ਮੰਤਰੀ , ਪ੍ਰਧਾਨ ਮੰਤਰੀ ਦਫ਼ਤਰ, ਪਰਸੋਨਲ, ਜਨਤਕ ਸ਼ਿਕਾਇਤਾਂ, ਪੈਨਸ਼ਨਾਂ, ਪ੍ਰਮਾਣੂ ਊਰਜਾ ਤੇ ਪੁਲਾੜ ਮਾਮਲਿਆਂ ਬਾਰੇ ਰਾਜ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਅੱਜ ਕਿਹਾ ਹੈ ਕਿ ਭਾਰਤ ਵਿਗਿਆਨਕ ਖੋਜਾਂ ਦੇ ਮਾਮਲੇ ’ਚ ਤੇਜ਼ੀ ਨਾਲ ਇੱਕ ਮੋਹਰੀ ਰਾਸ਼ਟਰ ਵਜੋਂ ਉੱਭਰ ਰਿਹਾ ਹੈ।
ਜੰਮੂ ਯੂਨੀਵਰਸਿਟੀ ’ਚ ‘ਰਾਸ਼ਟਰੀ ਵਿਗਿਆਨ ਦਿਵਸ’ ਮੌਕੇ ਕੁੰਜੀਵਤ ਭਾਸ਼ਣ ਦਿੰਦਿਆਂ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੀ ਅਗਵਾਈ ਹੇਠ ਪਿਛਲੇ ਕੁਝ ਸਾਲਾਂ ਦੌਰਾਨ ਸਰਕਾਰ ਨੇ ਦੇਸ਼ ਵਿੱਚ ਹੀ ਵਿਗਿਆਨਕ ਖੋਜਾਂ ਨੂੰ ਉਤਸ਼ਾਹਿਤ ਕਰਨ ਲਈ ਕੁਝ ਇਨਕਲਾਬੀ ਤੇ ਵਿਵਹਾਰਕ ਫ਼ੈਸਲੇ ਲਏ ਹਨ; ਜੋ ‘ਆਤਮ–ਨਿਰਭਰ ਭਾਰਤ’ ਲਈ ਇੱਕ ਬੁਨਿਆਦੀ ਤਾਕਤ ਬਣਨਗੇ। ਇਸ ਸੰਦਰਭ ’ਚ ਉਨ੍ਹਾਂ ਭਾਰਤ ਦੀ ਪੁਲਾੜ ਤਕਨਾਲੋਜੀ ਨੂੰ ਦੇਸ਼ ਨੂੰ ਆਜ਼ਾਦੀ–ਪ੍ਰਾਪਤੀ ਤੋਂ ਬਾਅਦ ਪਹਿਲੀ ਵਾਰ ਨਿਜੀ ਕੰਪਨੀਆਂ ਲਈ ‘ਖੋਲ੍ਹਣ’ ਦੇ ਫ਼ੈਸਲੇ ਅਤੇ ਫਿਰ ਨਵੇਂ ਪ੍ਰਮਾਣੂ ਕੇਂਦਰ ਸਥਾਪਤ ਕਰਨ ਨੂੰ ਉਤਸ਼ਾਹਿਤ ਕਰਨ ਹਿਤ ਐਟਮੀ ਊਰਜਾ ਤੇ ਪ੍ਰਮਾਣੂ ਊਰਜਾ ਦੇ ਖੇਤਰ ਵਿੱਚ ਸਾਂਝੇ ਉੱਦਮ ਕਾਇਮ ਕਰਨ ਲਈ ਕੇਂਦਰੀ ਕੈਬਨਿਟ ਵੱਲੋਂ ਦਿੱਤੀ ਗਈ ਪ੍ਰਵਾਨਗੀ ਦਾ ਖ਼ਾਸ ਜ਼ਿਕਰ ਕੀਤਾ
ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਇਸ ਵਰ੍ਹੇ ਦੇ ‘ਰਾਸ਼ਟਰੀ ਵਿਗਿਆਨ ਦਿਵਸ’ ਲਈ ਵਿਸ਼ਾ ‘ਵਿਗਿਆਨ ਤਕਨਾਲੋਜੀ ਖੋਜਾਂ ਦਾ ਭਵਿੱਖ…’ ਚੁਣਿਆ ਗਿਆ ਹੈ, ਜੋ ਕਿ ਸਮਕਾਲੀ ਭਾਰਤ ਵਿੱਚ ਪੁੱਟੀਆਂ ਗਈਆਂ ਤੇਜ਼–ਰਫ਼ਤਾਰ ਪੁਲਾਂਘਾਂ ਦੇ ਮੱਦੇਨਜ਼ਰ ਬੇਹੱਦ ਢੁਕਵਾਂ ਹੈ ਤੇ ਦੁਨੀਆ ਦੇ ਹੋਰ ਦੇਸ਼ ਵੀ ਇਨ੍ਹਾਂ ਹੀ ਪੈੜ–ਚਾਲਾਂ ’ਤੇ ਚੱਲ ਰਹੇ ਹਨ। ਉਨ੍ਹਾਂ ਕੋਵਿਡ ਵੈਕਸੀਨ ਦੀ ਮਿਸਾਲ ਦਿੱਤੀ, ਜਿਸ ਨੂੰ ਆਪਣੇ ਹੀ ਦੇਸ਼ ਵਿੱਚ ਤਿਆਰ ਕਰਨ ਵਾਲੇ ਪਹਿਲੇ ਦੇਸ਼ਾਂ ’ਚ ਭਾਰਤ ਸ਼ਾਮਲ ਹੈ, ਸਗੋਂ ਇਹ ਹੋਰਨਾਂ ਦੇਸ਼ਾਂ ਨੂੰ ਬਰਾਮਦ ਕਰਨ ਲਈ ਵੀ ਤਿਆਰ ਕੀਤੀ ਗਈ ਹੈ।
ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਇਹ ਇੱਕ ਵਰਨਣਯੋਗ ਸੰਜੋਗ ਹੈ ਕਿ ਅੱਜ ‘ਰਾਸ਼ਟਰੀ ਵਿਗਿਆਨ ਦਿਵਸ’ ਦੀ ਸਵੇਰ ਨੂੰ ਹੀ ‘ਭਾਰਤੀ ਪੁਲਾੜ ਖੋਜ ਸੰਗਠਨ’  ਨੇ PSLVC51/ਐਮਾਜ਼ੋਨੀਆ–1 ਨੂੰ ਪੁਲਾੜ ’ਚ ਸਫ਼ਲਤਾਪੂਰਬਕ ਦਾਗ ਕੇ ਇੱਕ ਹੋਰ ਸ਼ਾਨਦਾਰ ਉਪਲਬਧੀ ਹਾਸਲ ਕੀਤੀ ਹੈ। ਉਨ੍ਹਾਂ ਇਹ ਵੀ ਕਿਹਾ ਕਿ ਭਾਰਤ ਨੇ ਭਾਵੇਂ ਆਪਣੀ ਪੁਲਾੜ ਯਾਤਰਾ ਕਈ ਹੋਰਨਾਂ ਦੇਸ਼ ਤੋਂ ਬਹੁਤ ਬਾਅਦ ਸ਼ੁਰੂ ਕੀਤੀ ਹੈ ਪਰ ਅੱਜ ਅਸੀਂ ਇਸ ਸਥਿਤੀ ’ਚ ਹਾਂ ਕਿ ਅਸੀਂ ਅਮਰੀਕਾ ਦੇ ‘ਨਾਸਾ’  ਜਿਹੇ ਵਿਸ਼ਵ ਦੇ ਪ੍ਰਮੁੱਖ ਸੰਸਥਾਨਾਂ ਨੂੰ ‘ਮੰਗਲਯਾਨ’ ਅਤੇ ‘ਚੰਦਰਯਾਨ’ ਤੋਂ ਲੋੜੀਂਦੀ ਜਾਣਕਾਰੀ ਮੁਹੱਈਆ ਕਰਵਾ ਸਕਦੇ ਹਾਂ।
ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਇਸ ਗੱਲ ਦਾ ਸਿਹਰਾ ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਸਿਰ ਬੱਝਦਾ ਹੈ ਕਿ ਉਨ੍ਹਾਂ ‘ਜਿਊਣਾ ਆਸਾਨ ਬਣਾਉਣ’ ਦੇ ਉਦੇਸ਼ ਨਾਲ ਪੁਲਾੜ ਤਕਨਾਲੋਜੀ ਦੀਆਂ ਐਪਲੀਕੇਸ਼ਨਜ਼ ਦੇ ਵਿਸਥਾਰ ਨੂੰ ਵਿਭਿੰਨ ਸੈਕਟਰਾਂ ਅਤੇ ਖੇਤਰਾਂ ਤੱਕ ਉਤਸ਼ਾਹਿਤ ਕੀਤਾ। ਉਨ੍ਹਾਂ ਕਿਹਾ ਕਿ ਭਾਵੇਂ ਰੇਲਵੇਜ਼ ਹੋਵੇ ਜਾਂ ਸਮਾਰਟ ਸਿਟੀਜ਼, ਖੇਤੀਬਾੜੀ ਜਾਂ ਆਫ਼ਤ ਪ੍ਰਬੰਧਨ, ਰਾਜਮਾਰਗ ਜਾਂ ਰੱਖਿਆ – ਪੁਲਾੜ ਤਕਨਾਲੋਜੀ ਵੱਡੇ ਪੱਧਰ ਉੱਤੇ ਆਪਣਾ ਯੋਗਦਾਨ ਪਾ ਰਹੀ ਹੈ।
ਆਪਣੇ ਸਮਾਪਤੀ ਭਾਸ਼ਣ ’ਚ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਇਸ ਵਰ੍ਹੇ ‘ਰਾਸ਼ਟਰੀ ਵਿਗਿਆਨ ਦਿਵਸ’ ਅਜਿਹੇ ਵੇਲੇ ਮਨਾਇਆ ਜਾ ਰਿਹਾ ਹੈ, ਜਦੋਂ ਭਾਰਤ ਆਪਣੀ ਆਜ਼ਾਦੀ–ਪ੍ਰਾਪਤੀ ਦੇ 75ਵੇਂ ਸਾਲ ਵਿੱਚ ਦਾਖ਼ਲ ਹੋਣ ਜਾ ਰਿਹਾ ਹੈ ਅਤੇ ਹੁਣ ਅਸੀਂ ਅਗਲੇ 25 ਸਾਲਾਂ ਦੀ ਯੋਜਨਾਬੰਦੀ ਕਰਾਂਗੇ, ਜਦੋਂ ਭਾਰਤ ਆਜ਼ਾਦੀ ਦੇ 100 ਸਾਲਾ ਜਸ਼ਨ ਮਨਾਵੇਗਾ। ਉਨ੍ਹਾਂ ਕਿਹਾ ਕਿ ਇਹ ਉਹ ਕਾਲ ਹੈ, ਜਦੋਂ ਭਾਰਤ ਵਿਸ਼ਵ ਦੀ ਸੁਪਰ–ਪਾਵਰ ਬਣੇਗਾ ਅਤੇ ਸਿਖ਼ਰ ’ਤੇ ਪੁੱਜਣ ਦਾ ਸਫ਼ਰ ਪਹਿਲਾਂ ਹੀ ਸਾਡੀਆਂ ਵਿਗਿਆਨਕ ਸਮਰੱਥਾਵਾਂ ਤੇ ਵਿਗਿਆਨਕ ਸੰਭਾਵਨਾਵਾਂ ਰਾਹੀਂ ਸ਼ੁਰੂ ਹੋ ਚੁੱਕਾ ਹੈ।
ਯੂਨੀਵਰਸਿਟੀ ਦੇ ਵਾਈਸ ਚਾਂਸਲਰ ਪ੍ਰੋ. ਮਨੋਜ ਕੁਮਾਰ ਧਰ ਨੇ ਯੂਨੀਵਰਸਿਟੀ ਦੇ ਵਿਭਿੰਨ ਵਿਭਾਗਾਂ ਦੀਆਂ ਹਾਲੀਆ ਖੋਜ ਗਤੀਵਿਧੀਆਂ ਬਾਰੇ ਇੱਕ ਰਿਪੋਰਟ ਪੇਸ਼ ਕੀਤੀ; ਜਦ ਕਿ ਪ੍ਰੋ. ਨਰੇਸ਼ ਪਾਧਾ ਨੇ ‘ਰਾਸ਼ਟਰੀ ਵਿਗਿਆਨ ਦਿਵਸ’ ਦੇ ਮਹੱਤਵ ਬਾਰੇ ਜਾਣਕਾਰੀ ਦਿੱਤੀ। ਪ੍ਰੋ. ਰਜਨੀਕਾਂਤ ਨੇ ਸਭ ਦਾ ਧੰਨਵਾਦ ਕੀਤਾ।
ਇਸ ਮੌਕੇ ਯੂਨੀਵਰਸਿਟੀ ਦੇ ਵਿਭਿੰਨ ਵਿਭਾਗਾਂ ਵੱਲੋਂ ਹੋਣਹਾਰ ਖੋਜਕਾਰਾਂ ਤੇ ਵਿਦਿਆਰਥੀਆਂ ਨੂੰ ਪੁਰਸਕਾਰ ਤੇ ਪ੍ਰਮਾਣ–ਪੱਤਰ ਵੀ ਭੇਟ ਕੀਤੇ ਗਏ।
<><><><><>
ਐੱਸਐੱਨਸੀ
(Visitor Counter : 97
ਭਾਰਤ ਚੋਣ ਕਮਿਸ਼ਨ
ਵਿਧਾਨ ਸਭਾ ਦੇ ਮੈਬਰਾਂ  ਦੁਆਰਾ ਆਂਧਰ ਪ੍ਰਦੇਸ਼ ਵਿਧਾਨ ਪਰਿਸ਼ਦ ਲਈ ਉਪ ਚੋਣ
ਆਂਧਰ ਪ੍ਰਦੇਸ਼ ਵਿਧਾਨ ਪਰਿਸ਼ਦ ਵਿੱਚ ਵਿਧਾਨ ਸਭਾ ਦੇ ਮੈਬਰਾਂ ਦੁਆਰਾ ਇੱਕ ਸੀਟ ‘ਤੇ ਚੋਣ ਹੋਣਾ ਹੈ। ਖਾਲੀ ਸੀਟ ਦਾ ਵਿਵਰਣ ਇਸ ਤਰ੍ਹਾਂ ਹੈ : -
|
|
ਮੈਂਬਰ ਦਾ ਨਾਮ
|
|
ਚੋਣ ਦੀ ਪ੍ਰਕਿਰਤੀ
|
|
ਖਾਲੀ ਹੋਣ ਦਾ ਕਾਰਨ
|
|
ਕਾਰਜਕਾਲ ਦੀ ਮਿਆਦ
|
|
ਸ਼੍ਰੀ ਮੋਪੀਦੇਵੀ ਵੈਂਕਟ ਰਮਨਾ ਰਾਓ
|
|
ਵਿਧਾਇਕਾਂ ਦੁਆਰਾ
|
|
01.07.2020 ਨੂੰ ਅਸਤੀਫਾ ਦਿੱਤਾ ਗਿਆ
|
|
29.03.2023
ਕਮਿਸ਼ਨ ਨੇ ਨਿਮਨਲਿਖਤ ਪ੍ਰੋਗਰਾਮ ਦੇ ਅਨੁਸਾਰ ਉਪਰੋਕਤ ਖਾਲੀ ਸੀਟ ਨੂੰ ਭਰਨ ਲਈ, ਵਿਧਾਨ ਸਭਾ ਦੇ ਮੈਬਰਾਂ ਦੁਆਰਾ ਆਂਧਰ ਪ੍ਰਦੇਸ਼ ਵਿਧਾਨ ਪਰਿਸ਼ਦ ਲਈ ਉਪ ਚੋਣ ਕਰਵਾਉਣ ਦਾ ਫ਼ੈਸਲਾ ਕੀਤਾ ਗਿਆ ਹੈ : -
|
|
ਸੀਰੀਅਲ ਨੰਬਰ
|
|
ਈਵੈਂਟਸ
|
|
ਮਿਤੀ
|
|
1
|
|
ਨੋਟੀਫਿਕੇਸ਼ਨ ਜਾਰੀ ਹੋਣ ਦੀ ਮਿਤੀ
|
|
06 ਅਗਸਤ, 2020 
|
|
2
|
|
ਨਾਮਾਂਕਣ ਕਰਨ ਦੀ ਅੰਤਿਮ ਮਿਤੀ
|
|
13 ਅਗਸਤ, 2020 
|
|
3
|
|
ਨਾਮਾਂਕਣ ਪੱਤਰਾਂ ਦੀ ਜਾਂਚ
|
|
14 ਅਗਸਤ, 2020 
|
|
4
|
|
ਨਾਮ ਵਾਪਸ ਲੈਣ ਦੀ ਅੰਤਿਮ ਮਿਤੀ
|
|
17 ਅਗਸਤ, 2020 ਅਗਸਤ 
|
|
5
|
|
ਮਤਦਾਨ ਦੀ ਮਿਤੀ
|
|
24 ਅਗਸਤ, 2020 
|
|
6
|
|
ਮਤਦਾਨ ਦੀ ਅਵਧੀ
|
|
ਸਵੇਰੇ 9.00 ਵਜੇ ਤੋਂ ਸ਼ਾਮ 04:00 ਵਜੇ ਤੱਕ
|
|
7
|
|
ਮਤਗਣਨਾ
|
|
24 ਅਗਸਤ, 2020  ਸ਼ਾਮ 05:00 ਵਜੇ ਤੱਕ
|
|
8
|
|
ਮਿਤੀ ਜਿਸ ਤੋਂ ਪਹਿਲਾਂ ਚੋਣ ਪ੍ਰਕਿਰਿਆ ਪੂਰੀ ਹੋ ਜਾਵੇਗੀ
|
|
26 ਅਗਸਤ, 2020 
ਕਮਿਸ਼ਨ ਨੇ ਰਾਜ ਦੇ ਮੁੱਖ ਸਕੱਤਰ ਨੂੰ ਰਾਜ ਦੇ ਇੱਕ ਸੀਨੀਅਰ ਅਧਿਕਾਰੀ ਨੂੰ ਲਗਾਉਣ ਦਾ ਵੀ ਨਿਰਦੇਸ਼ ਦਿੱਤਾ ਹੈ, ਤਾਕਿ ਇਹ ਸੁਨਿਸ਼ਚਿਤ ਕੀਤਾ ਜਾ ਸਕੇ ਕਿ ਚੋਣ ਪ੍ਰਕਿਰਿਆ ਦੇ ਸੰਚਾਲਨ ਲਈ ਵਿਵਸਥਾ ਬਣਾਉਂਦੇ ਸਮੇਂ ਕੋਵਿਡ-19 ਨਾਲ ਸਬੰਧਿਤ ਰੋਕਥਾਮ ਦੇ ਉਪਾਵਾਂ ਦਾ ਪਾਲਣ ਕੀਤਾ ਜਾਵੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਬੁੱਧ ਪੂਰਣਿਮਾ ਦੇ ਅਵਸਰ 'ਤੇ ਭਗਵਾਨ ਬੁੱਧ ਦੇ ਸਿਧਾਂਤਾਂ ਨੂੰ ਯਾਦ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਬੁੱਧ ਪੂਰਣਿਮਾ ਦੇ ਅਵਸਰ 'ਤੇ ਭਗਵਾਨ ਬੁੱਧ ਦੇ ਸਿਧਾਂਤਾਂ ਨੂੰ ਯਾਦ ਕੀਤਾ ਅਤੇ ਉਨ੍ਹਾਂ ਸਿਧਾਂਤਾਂ ਨੂੰ ਪੂਰਾ ਕਰਨ ਦੇ ਲਈ ਆਪਣਾ ਸੰਕਲਪ ਦੁਹਰਾਇਆ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਬੁੱਧ ਪੂਰਣਿਮਾ ਨੂੰ ਅਸੀਂ ਭਗਵਾਨ ਬੁੱਧ ਦੇ ਸਿਧਾਂਤਾਂ ਨੂੰ ਯਾਦ ਕਰਦੇ ਹਾਂ ਅਤੇ ਉਨ੍ਹਾਂ ਨੂੰ ਪੂਰਾ ਕਰਨ ਦਾ ਆਪਣਾ ਸੰਕਲਪ ਦੁਹਰਾਉਂਦੇ ਹਾਂ। ਭਗਵਾਨ ਬੁੱਧ ਦੇ ਵਿਚਾਰ ਸਾਡੇ ਗ੍ਰਹਿ ਨੂੰ ਅਧਿਕ ਸ਼ਾਂਤਮਈ, ਸਦਭਾਵਨਾਪੂਰਨ ਅਤੇ ਟਿਕਾਊ ਬਣਾ ਸਕਦੇ ਹਨ।"
ਬਿਜਲੀ ਮੰਤਰਾਲਾ
ਐੱਨਟੀਪੀਸੀ ਨੇ ਲੌਕਡਾਊਨ ਦੌਰਾਨ 19000 ਕਰਮਚਾਰੀਆਂ ਅਤੇ ਉਨ੍ਹਾਂ ਦੇ ਪਰਿਵਾਰਕ ਮੈਂਬਰਾਂ ਨੂੰ ਸਿੱਖਿਆ ਤੇ ਵਿਕਾਸ ਦੇ ਮੌਕਿਆਂ ਵਿੱਚ ਤੇਜ਼ੀ ਲਿਆਂਦੀ
ਮਹਾਰਤਨ ਨੇ ਸਿੱਖਿਆ ਤੇ ਵਿਕਾਸ ਸੈਸ਼ਨਾਂ ਰਾਹੀਂ, ਵਿਸ਼ਵ ਬੈਂਕ, 'ਆਰਟ ਆਵ੍ ਲਿਵਿੰਗ' ਅਤੇ ਹੋਰ ਬਾਹਰੀ ਸੰਸਥਾਵਾਂ ਨਾਲ ਮਿਲ ਕੇ ਕੰਮ ਕੀਤਾ
ਸਿੱਖਿਆ ਦੀ ਸਫਲ ਸੰਪੂਰਨਤਾ 'ਤੇ ਸਰਟੀਫੀਕੇਟ ਦਿੱਤੇ ਗਏ
ਭਾਰਤ ਦੇ ਸਭ ਤੋਂ ਵੱਡੇ ਬਿਜਲੀ ਉਤਪਾਦਕ ਅਤੇ ਬਿਜਲੀ ਮੰਤਰਾਲੇ ਤਹਿਤ ਸੈਂਟਰਲ ਪਬਲਿਕ ਸੈਕਟਰ ਅਦਾਰੇ, ਐੱਨਟੀਪੀਸੀ ਨੇ ਆਪਣੇ 19000 ਤੋਂ ਵੱਧ ਕਰਮਚਾਰੀਆਂ ਤੇ ਉਨ੍ਹਾਂ ਦੇ ਪਰਿਵਾਰਕ ਮੈਂਬਰਾਂ ਨੂੰ ਸਿੱਖਿਆ ਤੇ ਵਿਕਾਸ ਦੇ ਮੌਕੇ ਉਪਲਬਧ ਕਰਵਾਏ। ਕੋਵਿਡ-19 ਮਹਾਮਾਰੀ ਕਾਰਨ ਲਗਾਏ ਗਏ ਲੌਕਡਾਊਨ ਦੀਆਂ ਜ਼ਰੂਰਤਾਂ ਪੂਰੀਆਂ ਕਰਨ ਲਈ ਐੱਨਟੀਪੀਸੀ ਸਿੱਖਿਆ ਤੇ ਵਿਕਾਸ  ਯੋਜਨਾ ਨੂੰ ਕਰਮਚਾਰੀਆਂ ਨੂੰ ਤੀਵਰ ਡੀਜੀਟਾਈਜੇਸ਼ਨ ਅਤੇ ਔਨਲਾਈਨ ਸਿੱਖਿਆ ਰਾਹੀਂ ਮਜ਼ਬੂਤ ਕਰਨ ਲਈ ਸ਼ੁਰੂ ਕੀਤਾ ਗਿਆ ਤਾਕਿ ਉਹ ਕਿਤੇ ਵੀ ਇਹ ਸੇਵਾਵਾਂ ਹਾਸਲ ਕਰ ਸਕਣ।
ਇਹੋ ਨਹੀਂ, ਕੰਪਨੀ ਨੇ ਆਪਣੇ ਸਟਾਫ ਨੂੰ ਸਖ਼ਤ ਔਨਲਾਈਨ ਤਕਨੀਕੀ ਕੋਰਸ, ਅਸਲ ਕਲਾਸਾਂ ਲਗਾਉਣ ਲਈ, ਮੁੱਲਾਂਕਣ ਕਰਨ ਲਈ ਅਤੇ ਸਰਟੀਫੀਕੇਸ਼ਨ ਹਾਸਲ ਕਰਨ ਵਜੋਂ ਮੌਕੇ ਦੇਣ ਲਈ ਵਿਸ਼ਵ ਬੈਂਕ ਨਾਲ ਰਾਬਤਾ ਕਾਇਮ ਕੀਤਾ।
ਪਾਵਰ ਮੈਨੇਜਮੈਂਟ ਇੰਸਟੀਟਿਊਟ-ਐੱਨਟੀਪੀਸੀ ਦੇ ਸਿਖਰਲੇ ਸਿੱਖਿਆ ਤੇ ਵਿਕਾਸ ਸੈਂਟਰ ਨੇ ਤਕਨੀਕੀ, ਕਾਰਜਸ਼ੀਲ, ਸਿਹਤ ਅਤੇ ਸੁਰੱਖਿਆ ਤੱਕ ਦੇ ਅਨੁਸਾਸ਼ਨ ਵਿੱਚ 250 ਤੋਂ ਵੱਧ ਸਿੱਖਿਆ ਸੈਸ਼ਨ ਲਗਾਏ। ਇਸ ਤੋਂ ਇਲਾਵਾ ਐੱਨਟੀਪੀਸੀ ਦੇ ਪਾਵਰ ਪਲਾਂਟ ਪ੍ਰੋਜੈਕਟਾਂ ਵਿੱਚ ਸਥਿਤ ਖੇਤਰੀ ਸਿੱਖਿਆ ਤੇ ਵਿਕਾਸ ਸੈਂਟਰਾਂ ਨੇ 100 ਤੋਂ ਵੱਧ ਔਨਲਾਈਨ ਸਿੱਖਿਆ ਮੌਕੇ ਪੈਦਾ ਕੀਤੇ।
ਮਹਾਰਤਨ ਵਿਸ਼ੇਸ਼ ਹਾਲਾਤ ਲਈ ਕਾਰਜਵਿਧੀਆਂ ਨੂੰ ਨਾਲੋ-ਨਾਲ ਆਪਣੇ ਹਿਸਾਬ ਨਾਲ ਚਲਾਉਣ ਅਤੇ ਸੁਧਾਰ ਕਰਦਿਆਂ ਆਪਣੇ ਸਟਾਫ ਨੂੰ ਲਗਾਤਾਰ ਸਿੱਖਿਆ ਸੈਸ਼ਨਾਂ ਰਾਹੀਂ ਸੰਜੋਈ ਰੱਖਣ ਲਈ ਦ੍ਰਿੜ੍ਹ ਨਿਸ਼ਚਾ ਰੱਖਦਾ ਹੈ। ਕੰਪਨੀ ਨੇ ਸੰਕਟ ਦੇ ਹਾਲਾਤ ਵਿੱਚ ਵੀ ਹੁਨਰ ਪੈਦਾ ਕਰਨ ਦੀ ਲੋੜ ਮਹਿਸੂਸ ਕੀਤੀ। ਇਸੇ ਲਈ ਆਪਣੇ ਸਟਾਫ ਨੂੰ ਵਿਲੱਖਣ ਸਾਂਝੇਦਾਰੀ-ਦ '45 ਡੇ ਲਰਨਿੰਗ ਚੈਲੰਜ'- ਤਹਿਤ ਤਕਨੀਕੀ, ਵਿੱਤ ਅਤੇ ਮਾਨਵ ਸੰਸਾਧਨ ਜਿਹੇ ਵੱਖ-ਵੱਖ ਵਿਸ਼ਿਆਂ ਦੇ 45 ਦਿਨ ਦੀ ਸਿੱਖਿਆ ਦਿੱਤੀ, ਜਿਸ ਨਾਲ ਉਨ੍ਹਾਂ ਨੇ ਘਰੋਂ ਇਹ ਸਿੱਖਿਆ ਮੁਕੰਮਲ ਹੋਣ 'ਤੇ ਸਰਟੀਫੀਕੇਸ਼ਨ ਵੀ ਹਾਸਲ ਕੀਤੇ।
ਇਸ ਵਿੱਚ ਬਾਹਰੀ ਏਜੰਸੀਆਂ ਨਾਲ ਹੋਰ ਸਾਂਝੇਦਾਰੀਆਂ ਵੀ ਸਨ, ਜਿਸ ਨਾਲ ਨਮੂਨੇ ਦੇ ਸੈਸ਼ਨ ਮੁਹੱਈਆ ਕਰਵਾਏ ਗਏ। 'ਆਰਟ ਆਵ੍ ਲਿਵਿੰਗ' ਦੀ ਸਾਂਝੇਦਾਰੀ ਨਾਲ ਇੱਕ ਸੰਪੂਰਨ ਭਲਾਈ ਪ੍ਰੋਗਰਾਮ ਲਗਾਤਾਰ ਚਲ ਰਿਹਾ ਹੈ। ਹਰ ਉਮਰ ਵਰਗ ਦੇ ਕਰਮਚਾਰੀ ਅਤੇ ਪਰਿਵਾਰਕ ਮੈਂਬਰ ਇਸ ਵਿੱਚ ਹਿੱਸਾ ਲੈ ਸਕਦੇ ਹਨ, ਜਿਸ ਨਾਲ ਉਨ੍ਹਾਂ ਇਸ ਔਖੀ ਘੜੀ ਵਿੱਚ ਮਜ਼ਬੂਤ ਰਹਿਣ ਤੇ ਕੇਂਦ੍ਰਿਤ ਰਹਿਣ ਵਿੱਚ ਮਦਦ ਮਿਲੇਗੀ। ਇਸੇ ਤਰ੍ਹਾਂ ਈਏਪੀ  ਰਾਹੀਂ ਕੌਂਸਲਿੰਗ ਸੇਵਾਵਾਂ ਦਾ ਛੇ ਮਹੀਨੇ ਦਾ ਇੱਕ ਵਿਸ਼ੇਸ਼ ਉਪਰਾਲਾ, 'ਸਨੇਹਲ 2.0' ਵੀ ਕਰਮਚਾਰੀਆਂ ਅਤੇ ਪਰਿਵਾਰਕ ਮੈਂਬਰਾਂ ਨੂੰ ਪ੍ਰਦਾਨ ਕਰਵਾਇਆ ਗਿਆ ਹੈ। ਹਰ ਵੇਲੇ ਚੱਲਣ ਵਾਲੀ ਈਐਪੀ ਸੇਵਾ ਗੁਪਤ ਹੈ ਤੇ ਚੌਣਵਾਂ ਇਸਤੇਮਾਲ ਕਰਤਾਵਾਂ ਲਈ ਹੀ ਹੈ।
ਇਸੇ ਤਰ੍ਹਾਂ ਪਾਵਰ ਪਲਾਂਟ 'ਤੇ ਅਧਾਰਿਤ ਲੋੜੀਂਦੀ ਟਰਬਾਈਨ, ਬਾਇਲਰ, ਵਾਟਰ ਕੈਮਿਸਟਰੀ, ਅਖੁੱਟ ਊਰਜਾ ਅਤੇ ਹੋਰ ਵਿਸ਼ੇਸ਼ ਅਪਰੇਸ਼ਨਸ ਐਂਡ ਮੇਨਟਨੈਂਸ ਜਿਹੇ ਖੇਤਰਾਂ ਵਿੱਚ ਇਨ ਹਾਊਸ ਅਤੇ ਗੈਸਟ ਫੈਕਲਟੀ ਜ਼ਰੀਏ ਕਲਾਸਾਂ ਵੀ ਲਗਾਈਆਂ ਜਾ ਰਹੀਆਂ ਹਨ। ਵੈਬੀਨਾਰਾਂ ਤੇ ਔਨ ਲਾਈਨ ਫੋਰਮਾਂ ਰਾਹੀਂ ਜੋੜਨ ਲਈ ਅੰਤਰਲੇ ਵਿਕਸਿਤ ਮੋਬਾਈਲ ਐਪ 'ਸੰਵਾਦ' ਅਤੇ ਇੰਟਰਨੈੱਟ ਤੇ ਇਸ ਦੇ ਇੰਟਰਨਲ ਸਿੱਖਿਆ ਪੋਰਟਲ ਆਦਿ ਜਿਹੀਆਂ ਨਵੀਆਂ ਸਿੱਖਿਆ ਕਾਰਜਵਿਧੀਆਂ ਦਾ ਲਾਭ ਲਿਆ ਗਿਆ।
ਪ੍ਰਧਾਨ ਮੰਤਰੀ ਦਫਤਰ
ਗਲਾਸਗੋ ਵਿੱਚ ਸੀਓਪੀ-26 ਸਮਿਟ ਵਿੱਚ ‘ਐਕਸ਼ਨ ਐਂਡ ਸੌਲਿਡੈਰਿਟੀ-ਦ ਕ੍ਰਿਟੀਕਲ ਡਿਕੇਡ’ ਪ੍ਰੋਗਰਾਮ ਸਮੇਂ ਪ੍ਰਧਾਨ ਮੰਤਰੀ ਦਾ ਸੰਬੋਧਨ
Excellencies,
ਅਡੈਪਟੇਸ਼ਨ ਦੇ ਮਹੱਤਵਪੂਰਨ ਮੁੱਦੇ ’ਤੇ ਮੈਨੂੰ ਆਪਣੇ ਵਿਚਾਰ ਪੇਸ਼ ਕਰਨ ਦਾ ਮੌਕਾ ਦੇਣ ਦੇ ਲਈ My Friend ਬੌਰਿਸ, Thank You ! ਵਿਸ਼ਵ Climate ਡਿਬੇਟ ਵਿੱਚ Adaptation ਨੂੰ ਓਨਾ ਮਹੱਤਵ ਨਹੀਂ ਮਿਲਿਆ ਹੈ ਜਿਨ੍ਹਾਂ Mitigation ਨੂੰ। ਇਹ ਉਨ੍ਹਾਂ ਵਿਕਾਸਸ਼ੀਲ ਦੇਸ਼ਾਂ ਦੇ ਨਾਲ ਬੇਇਨਸਾਫ਼ੀ ਹੈ, ਜੋ Climate change ਤੋਂ ਜ਼ਿਆਦਾ ਪ੍ਰਭਾਵਿਤ ਹਨ।
ਭਾਰਤ ਸਮੇਤ ਜ਼ਿਆਦਾਤਰ ਵਿਕਾਸਸ਼ੀਲ ਦੇਸ਼ਾਂ ਦੇ ਕਿਸਾਨਾਂ ਦੇ ਲਈ climate ਵੱਡੀ ਚੁਣੌਤੀ ਹੈ – ਕ੍ਰੋਪਿੰਗ ਪੈਟਰਨ ਵਿੱਚ ਬਦਲਾਅ ਆ ਰਿਹਾ ਹੈ, ਬੇਲੋੜੇ ਸਮੇਂ ਬਾਰਿਸ਼ ਅਤੇ ਹੜ੍ਹ, ਜਾਂ ਲਗਾਤਾਰ ਆ ਰਹੇ ਤੂਫ਼ਾਨਾਂ ਨਾਲ ਫ਼ਸਲਾਂ ਤਬਾਹ ਹੋ ਰਹੀਆਂ ਹਨ। ਪੀਣ ਦੇ ਪਾਣੀ ਦੇ ਸਰੋਤਾਂ ਤੋਂ ਲੈ ਕੇ affordable ਹਾਊਸਿੰਗ ਤੱਕ, ਸਾਰਿਆਂ ਨੂੰ climate change ਦੇ ਖ਼ਿਲਾਫ਼ resilient ਬਣਾਉਣ ਦੀ ਜ਼ਰੂਰਤ ਹੈ।
Excellencies,
ਇਸ ਸੰਦਰਭ ਵਿੱਚ ਮੇਰੇ ਤਿੰਨ ਵਿਚਾਰ ਹਨ। ਪਹਿਲਾ, ਅਡੈਪਟੇਸ਼ਨ ਨੂੰ ਸਾਨੂੰ ਆਪਣੀਆਂ ਵਿਕਾਸ ਨੀਤੀਆਂ ਤੇ ਪ੍ਰੋਜੈਕਟਾਂ ਦਾ ਮੁੱਖ ਅੰਗ ਬਣਾਉਣਾ ਹੋਵੇਗਾ। ਭਾਰਤ ਵਿੱਚ ਨਲ ਤੋਂ ਜਲ – tap water for all, ਸਵੱਛ ਭਾਰਤ – clean India Mission ਅਤੇ ਉੱਜਵਲਾ – clean cooking for all ਜਿਹੇ ਪ੍ਰੋਜੈਕਟਾਂ ਨਾਲ ਅਸੀਂ ਜ਼ਰੂਰਤਮੰਦ ਨਾਗਰਿਕਾਂ ਨੂੰ ਅਡੈਪਟੇਸ਼ਨ ਬੈਨੇਫਿਟਸ ਤਾਂ ਮਿਲੇ ਹੀ ਹਨ, ਉਨ੍ਹਾਂ ਦੀ ਕੁਆਲਿਟੀ ਆਫ਼ ਲਾਈਫ ਵੀ ਸੁਧਰੀ ਹੈ। ਦੂਸਰਾ, ਕਈ ਟ੍ਰਡੀਸ਼ਨਲ ਕਮਿਊਨਿਟੀਜ਼ ਵਿੱਚ ਕੁਦਰਤ ਦੇ ਨਾਲ ਤਾਲਮੇਲ ਵਿੱਚ ਰਹਿਣ ਦਾ ਗਿਆਨ ਹੈ।
ਸਾਡੀ ਅਡੈਪਟੇਸ਼ਨ ਨੀਤੀਆਂ ਵਿੱਚ ਇਨ੍ਹਾਂ ਰਵਾਇਤੀ practices ਨੂੰ ਉਚਿਤ ਮਹੱਤਵ ਮਿਲਣਾ ਚਾਹੀਦਾ ਹੈ। ਗਿਆਨ ਦਾ ਇਹ ਪ੍ਰਵਾਹ, ਨਵੀਂ ਪੀੜ੍ਹੀ ਤੱਕ ਵੀ ਜਾਵੇ, ਇਸਦੇ ਲਈ ਸਕੂਲ ਦੇ ਸਿਲੇਬਸ ਵਿੱਚ ਵੀ ਇਸ ਨੂੰ ਜੋੜਿਆ ਜਾਣਾ ਚਾਹੀਦਾ ਹੈ। ਲੋਕਲ ਕੰਡੀਸ਼ਨ ਦੇ ਅਨੂਰੂਪ lifestyles ਦਾ ਬਚਾਓ ਵੀ ਅਡੈਪਟੇਸ਼ਨ ਦਾ ਇੱਕ ਮਹੱਤਵਪੂਰਨ ਸਤੰਭ ਹੋ ਸਕਦਾ ਹੈ। ਤੀਸਰਾ, ਅਡੈਪਟੇਸ਼ਨ ਦੇ ਤਰੀਕੇ ਚਾਹੇ ਲੋਕਲ ਹੋਣ, ਪਰ ਪਿੱਛੜੇ ਦੇਸ਼ਾਂ ਨੂੰ ਇਨ੍ਹਾਂ ਦੇ ਲਈ global ਸਪੋਰਟ ਮਿਲਣੀ ਚਾਹੀਦੀ ਹੈ।
ਲੋਕਲ ਅਡੈਪਟੇਸ਼ਨ ਦੇ ਲਈ ਗਲੋਬਲ ਸਪੋਰਟ ਦੀ ਸੋਚ ਦੇ ਨਾਲ ਹੀ ਭਾਰਤ ਨੇ Coalition for Disaster Resilient Infrastructure CDRI ਦੀ ਪਹਿਲ ਕੀਤੀ ਸੀ। ਮੈਂ ਸਾਰੇ ਦੇਸ਼ਾਂ ਨੂੰ ਇਸ initiative ਦੇ ਨਾਲ ਜੁੜਨ ਦੀ ਬੇਨਤੀ ਕਰਦਾ ਹਾਂ।
ਧੰਨਵਾਦ।
ਉਪ ਰਾਸ਼ਟਰਪਤੀ ਸਕੱਤਰੇਤ
ਸਾਡੇ ਹੈਂਡੀਕਰਾਫਟਸ ਸਾਡੀ ਜਿਉਂਦੀ ਜਾਗਦੀ ਵਿਰਾਸਤ ਹਨ; ਉਨ੍ਹਾਂ ਨੂੰ ਉਤਸ਼ਾਹਿਤ ਕਰਨ ਲਈ ਸਾਰੇ ਪ੍ਰਯਤਨ ਕੀਤੇ ਜਾਣੇ ਚਾਹੀਦੇ ਹਨ - ਉਪ ਰਾਸ਼ਟਰਪਤੀ
ਸਾਡੇ ਮਾਸਟਰ ਸ਼ਿਲਪਕਾਰ ਭਾਰਤ ਦੀ ਸੱਭਿਆਚਾਰਕ ਵਿਵਿਧਤਾ ਨੂੰ ਦਰਸਾਉਂਦੇ ਹਨ; ਉਹ ਸਾਡੇ ਸੱਭਿਆਚਾਰ ਅਤੇ ਰਚਨਾਤਮਕਤਾ ਦੇ ਰਾਜਦੂਤ ਹਨ - ਉਪ ਰਾਸ਼ਟਰਪਤੀ
ਸ਼੍ਰੀ ਧਨਖੜ ਨੇ ਹਸਤਕਲਾ  ਦੇ ਸਾਰੇ ਖਪਤਕਾਰਾਂ ਨੂੰ ਵੋਕਲ ਫਾਰ ਲੋਕਲ ਬਣਨ ਦੀ ਤਾਕੀਦ ਕੀਤੀ
ਉਪ ਰਾਸ਼ਟਰਪਤੀ ਨੇ ਅੱਜ ਵਿਗਿਆਨ ਭਵਨ ਵਿਖੇ ਸ਼ਿਲਪ ਗੁਰੂ ਅਤੇ ਨੈਸ਼ਨਲ ਅਵਾਰਡਜ਼ ਪ੍ਰਦਾਨ ਕੀਤੇ
ਉਪ ਰਾਸ਼ਟਰਪਤੀ, ਸ਼੍ਰੀ ਜਗਦੀਪ ਧਨਖੜ ਨੇ ਅੱਜ ਕਿਹਾ ਕਿ ਸਾਡੇ ਹਸਤਸ਼ਿਲਪ ਸਾਡੀ ਜਿੰਦਾ ਵਿਰਾਸਤ ਹਨ ਅਤੇ ਹੈਂਡੀਕਰਾਫਟਸ ਦੇ ਸਾਰੇ ਖਪਤਕਾਰਾਂ ਨੂੰ ਤਾਕੀਦ ਕੀਤੀ ਕਿ ਉਹ ਲੋਕਲ ਦੀ ਕਦਰ ਕਰਨ ਅਤੇ ਇਸ ਬਾਰੇ ਵੋਕਲ ਬਣਨ। ਭਾਰਤੀ ਹੈਂਡੀਕਰਾਫਟਸ ਉਤਪਾਦਾਂ ਦੀ ਸੰਗਠਿਤ ਮਾਰਕੀਟਿੰਗ ਅਤੇ ਬ੍ਰਾਂਡਿੰਗ ਨੂੰ ਉਤਸ਼ਾਹਿਤ ਕਰਨ ਦੀ ਲੋੜ 'ਤੇ ਜ਼ੋਰ ਦਿੰਦੇ ਹੋਏ, ਉਨ੍ਹਾਂ ਕਿਹਾ ਕਿ ਅੰਦਰੂਨੀ ਡਿਜ਼ਾਈਨਰਾਂ ਨੂੰ ਇਸ ਸਮ੍ਰਿਧ ਖਾਣ 'ਤੇ ਧਿਆਨ ਦੇਣਾ ਚਾਹੀਦਾ ਹੈ।
ਅੱਜ ਨਵੀਂ ਦਿੱਲੀ ਦੇ ਵਿਗਿਆਨ ਭਵਨ ਵਿਖੇ ਸ਼ਿਲਪ ਗੁਰੂ ਅਤੇ ਰਾਸ਼ਟਰੀ ਪੁਰਸਕਾਰ  ਪ੍ਰਦਾਨ ਕਰਨ ਤੋਂ ਬਾਅਦ ਇੱਕ ਇਕੱਠ ਨੂੰ ਸੰਬੋਧਨ ਕਰਦਿਆਂ ਉਪ ਰਾਸ਼ਟਰਪਤੀ ਨੇ ਕਿਹਾ ਕਿ ਸਾਡੇ ਉੱਘੇ ਕਾਰੀਗਰਾਂ ਦੀ ਵਿਲੱਖਣ ਪ੍ਰਤਿਭਾ ਭਾਰਤ ਦੀ ਨੁਮਾਇੰਦਗੀ ਕਰਦੀ ਹੈ। ਉਨ੍ਹਾਂ ਹਾਜ਼ਰ ਸ਼ਿਲਪ ਗੁਰੂਆਂ ਨੂੰ ਕਿਹਾ "ਤੁਹਾਡੀ ਸੂਖਮ ਕਾਰੀਗਰੀ ਨਾਲ, ਤੁਸੀਂ ਭਾਰਤ ਦੀ ਸੱਭਿਆਚਾਰਕ ਵਿਵਿਧਤਾ ਨੂੰ ਸ਼ਿੰਗਾਰਦੇ ਅਤੇ ਸਮ੍ਰਿਧ ਕਰਦੇ ਹੋ। ਤੁਸੀਂ ਹੁਨਰ ਅਤੇ ਸ਼ਿਲਪਕਾਰੀ ਦੀ ਭਾਰਤ ਦੀ ਸਮ੍ਰਿਧ ਪਰੰਪਰਾ ਦੀ ਨੁਮਾਇੰਦਗੀ ਕਰਦੇ ਹੋ।”
ਸ਼੍ਰੀ ਧਨਖੜ ਨੇ ਭਾਰਤੀ ਸ਼ਿਲਪਕਾਰਾਂ ਨੂੰ ਸਾਡੀ ਸੰਸਕ੍ਰਿਤੀ ਅਤੇ ਸਿਰਜਣਾਤਮਕਤਾ ਦੇ ਪ੍ਰਭਾਵਸ਼ਾਲੀ ਰਾਜਦੂਤ ਦੱਸਿਆ ਅਤੇ ਕਿਹਾ ਕਿ ਉਨ੍ਹਾਂ ਨੂੰ ਸਨਮਾਨਿਤ ਕਰਕੇ ਦੇਸ਼ ਗੁਮਨਾਮ ਹੁਨਰਮੰਦ ਸ਼ਿਲਪਕਾਰਾਂ ਦੀਆਂ ਉਨ੍ਹਾਂ ਪੀੜ੍ਹੀਆਂ ਦਾ ਸਨਮਾਨ ਕਰ ਰਿਹਾ ਹੈ, ਜਿਨ੍ਹਾਂ ਨੇ ਅਜਿਹੀ ਸਮ੍ਰਿਧ ਵਿਰਾਸਤ ਛੱਡੀ ਹੈ।
ਉਪ ਰਾਸ਼ਟਰਪਤੀ ਨੇ ਕਿਹਾ ਕਿ ਇਨ੍ਹਾਂ ਹੁਨਰਾਂ ਵਿੱਚ ਮੁਹਾਰਤ ਹਾਸਲ ਕਰਨ ਲਈ ਪੀੜ੍ਹੀ ਦਰ ਪੀੜ੍ਹੀ ਟ੍ਰੇਨਿੰਗ ਦੀ ਜ਼ਰੂਰਤ ਹੁੰਦੀ ਹੈ, ਉਪ ਰਾਸ਼ਟਰਪਤੀ ਨੇ ਕਿਹਾ ਕਿ ਉਨ੍ਹਾਂ ਦੀ ਸਿਰਜਣਾਤਮਕਤਾ, ਕੌਸ਼ਲ ਅਤੇ ਸਖ਼ਤ ਮਿਹਨਤ ਦੇ ਕਾਰਨ, ਭਾਰਤੀ ਹੈਂਡੀਕਰਾਫਟਸ ਦੀ ਦੁਨੀਆ ਵਿੱਚ ਸਭ ਤੋਂ ਵੱਧ ਮੰਗ ਹੈ। ਉਨ੍ਹਾਂ ਅੱਗੇ ਕਿਹਾ “ਤੁਸੀਂ ਭਾਰਤ ਦੀ ਸਿਰਜਣਾਤਮਕ ਪਰੰਪਰਾ ਦੀ ਨੁਮਾਇੰਦਗੀ ਕਰਦੇ ਹੋ, ਤੁਸੀਂ ਭਾਰਤ ਦੀ ਕਾਰੀਗਰੀ ਦੀ ਅਮੁੱਕ ਵਿਰਾਸਤ ਨੂੰ ਅੱਗੇ ਲੈ ਜਾ ਰਹੇ ਹੋ।”
ਭਾਰਤੀ ਅਰਥਵਿਵਸਥਾ ਵਿੱਚ ਹੈਂਡੀਕਰਾਫਟਸ ਸੈਕਟਰ ਦੇ ਮਹੱਤਵ ਨੂੰ ਉਜਾਗਰ ਕਰਦੇ ਹੋਏ, ਸ਼੍ਰੀ ਧਨਖੜ ਨੇ ਕਿਹਾ ਕਿ ਇਹ 70 ਲੱਖ ਤੋਂ ਵੱਧ ਲੋਕਾਂ ਨੂੰ ਰੋਜ਼ਗਾਰ ਦੇ ਰਿਹਾ ਹੈ, ਜਿਨ੍ਹਾਂ ਵਿੱਚੋਂ ਇੱਕ ਵੱਡਾ ਹਿੱਸਾ ਗ੍ਰਾਮੀਣ ਅਤੇ ਅਰਧ-ਸ਼ਹਿਰੀ ਖੇਤਰਾਂ ਦੇ ਸ਼ਿਲਪਕਾਰ ਹਨ। ਉਨ੍ਹਾਂ ਖੁਸ਼ੀ ਜ਼ਾਹਿਰ ਕੀਤੀ ਕਿ ਭਾਰਤ ਵਿੱਚ ਹੈਂਡੀਕਰਾਫਟਸ ਉਦਯੋਗ ਵਿੱਚ ਮਹਿਲਾ ਕਾਰੀਗਰਾਂ ਦਾ ਦਬਦਬਾ ਹੈ ਜੋ ਕੁੱਲ ਕਾਰੀਗਰਾਂ ਦਾ 56% ਤੋਂ ਵੱਧ ਹਨ।
ਉਪ ਰਾਸ਼ਟਰਪਤੀ ਨੇ ਭਾਰਤੀ ਸ਼ਿਲਪਕਾਰਾਂ ਦੀ ਭਲਾਈ ਅਤੇ ਉਨ੍ਹਾਂ ਦੇ ਚੰਗੇ ਹਾਲਾਤ ਨੂੰ ਯਕੀਨੀ ਬਣਾਉਣ ਲਈ ਹੈਂਡੀਕ੍ਰਾਫਟਸ ਲਈ ਐਕਸਪੋਰਟ ਪ੍ਰਮੋਸ਼ਨ ਕੌਂਸਲ ਅਤੇ ਕੇਂਦਰੀ ਕੱਪੜਾ ਮੰਤਰਾਲੇ ਦੀਆਂ ਪਹਿਲਾਂ ਦੀ ਸ਼ਲਾਘਾ ਕੀਤੀ।
ਇਸ ਮੌਕੇ, ਕੇਂਦਰੀ ਵਣਜ ਅਤੇ ਉਦਯੋਗ, ਖਪਤਕਾਰ ਮਾਮਲੇ, ਖੁਰਾਕ ਅਤੇ ਵੰਡ ਅਤੇ ਕੱਪੜਾ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ, ਕੱਪੜਾ ਮੰਤਰਾਲੇ ਦੀ ਸਕੱਤਰ ਸ਼੍ਰੀਮਤੀ ਰਚਨਾ ਸ਼ਾਹ, ਵਿਕਾਸ ਕਮਿਸ਼ਨਰ  ਕੱਪੜਾ ਮੰਤਰਾਲਾ ਸ਼੍ਰੀ ਸ਼ਾਂਤਮਨੂੰ, ਭਾਰਤ ਭਰ ਦੇ ਪੁਰਸਕਾਰ ਜੇਤੂ ਅਤੇ ਹੋਰ ਪਤਵੰਤੇ ਹਾਜ਼ਰ ਸਨ।
ਭਾਰਤ ਚੋਣ ਕਮਿਸ਼ਨ
ਦੇਸ਼ ਭਰ ਦੇ ਸਵੀਪ ਨੋਡਲ ਅਫਸਰਾਂ ਦੀ ਮੀਟਿੰਗ ਵਿੱਚ ਅਗਲੇ ਪੰਜ ਸਾਲ ਦੀ ਰੂਪ-ਰੇਖਾ ਤਿਆਰ ਕਰਨ ਬਾਰੇ ਚਰਚਾ ਹੋਈ
ਭਾਰਤ ਦੇ ਚੋਣ ਕਮਿਸ਼ਨ ਵੱਲੋਂ ਸਵੀਪ ਨੋਡਲ ਅਫਸਰਾਂ ਦੀ ਦੋ ਦਿਨਾ ਰਾਸ਼ਟਰੀ ਕਾਨਫਰੰਸ 10-11 ਜੂਨ 2019 ਨੂੰ ਗੁਰੂਗ੍ਰਾਮ ਦੇ ਟੇਰੀ ਰਿਟ੍ਰੀਟ ਵਿਖੇ ਆਯੋਜਿਤ ਕੀਤੀ ਗਈ ਜਿਸ ਵਿੱਚ ਲੋਕ ਸਭਾ ਚੋਣਾਂ 2019 ਦੌਰਾਨ ਅਪਣਾਈ ਗਈ ਰਣਨੀਤੀ ਅਤੇ ਆਊਟਰੀਚ ਪ੍ਰੋਗਰਾਮਾਂ ਨੂੰ ਲਾਗੂ ਕਰਨ ਬਾਰੇ ਸਮੀਖਿਆ ਕੀਤੀ ਗਈ ਅਤੇ ਅਗਲੇ 5 ਸਾਲ ਲਈ ਰੂਪ-ਰੇਖਾ ਤਿਆਰ ਕਰਨ ਬਾਰੇ ਵਿਚਾਰ ਹੋਈ।
11 ਜੂਨ ਨੂੰ ਸਮਾਪਤੀ ਸੈਸ਼ਨ ਵਿੱਚ 36 ਰਾਜਾਂ /ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਸਵੀਪ ਨੋਡਲ ਅਫਸਰਾਂ ਨੂੰ ਇਤਿਹਾਸਿਕ ਗਿਣਤੀ ਵਿੱਚ ਵੋਟਾਂ ਪੈਣ ਅਤੇ ਵੋਟਰਾਂ ਵਿੱਚ ਲਿੰਗਕ ਅਨੁਪਾਤ ਘੱਟ ਹੋਣ ਅਤੇ ਚੋਣਾਂ ਨੂੰ ਪਹੁੰਚਯੋਗ ਬਣਾਉਣ ਲਈ ਯਤਨ ਕਰਨ ਉੱਤੇ ਵਧਾਈ ਦਿੰਦੇ ਹੋਏ, ਚੋਣ ਕਮਿਸ਼ਨਰ ਸ੍ਰੀ ਅਸ਼ੋਕ ਲਵਾਸਾ ਨੇ ਅਧਿਕਾਰੀਆਂ ਨੂੰ ਸੱਦਾ ਦਿੱਤਾ ਕਿ ਉਹ ਸਹੀ ਭਾਵਨਾ ਵਿੱਚ ਵਿਚਾਰ ਕਰਨ ਕਿ ਹੋਰ ਕੀ ਕੁਝ ਹੋ ਸਕਦਾ ਹੈ। ਉਨ੍ਹਾਂ ਸਭ ਨੂੰ ਕਿਹਾ ਕਿ ਉਹ ਚਿੰਤਾ ਵਾਲੇ ਖੇਤਰਾਂ ਦੀ ਪਛਾਣ ਕਰਨ ਅਤੇ ਘੱਟ ਵੋਟਿੰਗ ਵਾਲੇ ਖੇਤਰਾਂ ਦਾ ਨਿਜੀ ਤੌਰ ‘ਤੇ ਦੌਰਾ ਕਰਕੇ ਲੋਕਾਂ ਦੀ ਵੋਟਿੰਗ ਵਿੱਚ ਘੱਟ ਰਹੀ ਦਿਲਚਸਪੀ ਦੇ ਕਾਰਨਾਂ ਦਾ ਪਤਾ ਲਗਾਉਣ। ਨਵੀਆਂ ਵੋਟਾਂ ਪਾਉਣ ਦੇ ਯੋਗ ਬਣੇ 18-19 ਸਾਲ ਦੇ ਵੋਟਰਾਂ ਦੀ ਰਜਿਸਟ੍ਰੇਸ਼ਨ ਅਤੇ 32% ਰਜਿਸਟ੍ਰਡ ਅਬਾਦੀ ਵਿੱਚ ਵੋਟਾਂ ਪਾਉਣ ਵਿੱਚ ਹਿੱਸਾ ਲੈਣ ਵਿੱਚ ਜੋ ਪਾੜਾ ਹੈ, ਦਾ ਜ਼ਿਕਰ ਕਰਦੇ ਹੋਏ, ਸ਼੍ਰੀ ਲਵਾਸਾ ਨੇ ਕਿਹਾ ਕਿ ਚੋਣ ਕਮਿਸ਼ਨ ਨੂੰ ਇੰਕਰੀਮੈਂਟਲ ਪ੍ਰੋਗਰੈੱਸ ਤੋਂ ਬਾਹਰ ਜਾ ਕੇ ਵੀ ਲੰਬੀ ਛਾਲ ਬਾਰੇ ਸੋਚਣਾ ਚਾਹੀਦਾ ਹੈ ਜਿਸ ਲਈ ਕਿ ਚੋਣ ਪ੍ਰਬੰਧਨ ਦੇ ਕਈ ਪਹਿਲੂਆਂ ਵਿੱਚ ਸ਼ਾਇਦ ਭਾਰੀ ਤਬਦੀਲੀਆਂ ਦੀ ਲੋੜ ਹੈ। ਸ਼੍ਰੀ ਲਵਾਸਾ ਨੇ ਅਧਿਕਾਰੀਆਂ ਨੂੰ ਕਿਹਾ ਕਿ ਉਹ ਚੋਣ ਮਸ਼ੀਨਰੀ ਤੋਂ ਪਾਸੇ ਹਟ ਕੇ ਵੀ ਲੋਕਾਂ ਨੂੰ ਮਿਲਣ ਅਤੇ ਨਵੇਂ ਵਿਚਾਰ ਜਾਣਨ ਜਿਨ੍ਹਾਂ ਨੂੰ ਇਸ ਵਿੱਚ ਸ਼ਾਮਲ ਕੀਤਾ ਜਾ ਸਕਦਾ ਹੈ।
ਇਸ ਤੋਂ ਪਹਿਲਾਂ ਸੀਨੀਅਰ ਡਿਪਟੀ ਚੋਣ ਕਮਿਸ਼ਨਰ ਸ਼੍ਰੀ ਉਮੇਸ਼ ਸਿਨਹਾ ਨੇ ਚੋਣ ਅਧਿਕਾਰੀਆਂ ਵੱਲੋਂ ਮੁੱਢਲੇ ਪੱਧਰ ਉੱਤੇ ਜੋ ਨਵੀਆਂ ਖੋਜਾਂ ਕੀਤੀਆਂ ਗਈਆਂ ਹਨ, ਉਨ੍ਹਾਂ ਦੀ ਪ੍ਰਸ਼ੰਸਾ ਕੀਤੀ। ਉਨ੍ਹਾਂ ਕਿਹਾ ਕਿ ਅਧਿਕਾਰੀਆਂ ਨੂੰ ਦਕਸ਼ਤਾ ਹਾਸਲ ਕਰਨ ਲਈ ਯਤਨ ਕਰਨੇ ਚਾਹੀਦੇ ਹਨ ਤਾਕਿ ਕਿਸੇ ਵੋਟਰ ਨੂੰ ਰਜਿਸਟਰ ਕਰਨ ਵਿੱਚ ਘੱਟ ਸਮਾਂ ਲੱਗੇ ਅਤੇ ਰਜਿਸਟ੍ਰਡ ਵੋਟਰ ਆਪਣੀ ਵੋਟ ਪਾ ਸਕਣ ਜਿਸ ਨਾਲ ਸਾਰੀ ਪ੍ਰਕਿਰਿਆ ਨਾਗਰਿਕਾਂ ਲਈ ਵਧੇਰੇ ਅਸਾਨ ਬਣ ਸਕੇ। ਸ਼੍ਰੀ ਸਿਨਹਾ ਨੇ ਇਹ ਵੀ ਕਿਹਾ ਕਿ ਮਾਤਰਾ ਦੇ ਨਾਲ - ਨਾਲ ਸਾਨੂੰ ਵੋਟਰਾਂ ਦੀ ਭਾਈਵਾਲੀ ਦੀ ਕੁਆਲਿਟੀ ਸੁਧਾਰਨ ਉੱਤੇ ਵੀ ਧਿਆਨ ਦੇਣਾ ਚਾਹੀਦਾ ਹੈ।
ਦੇਸ਼ ਭਰ ਦੇ ਸਵੀਪ ਨੋਡਲ ਅਫਸਰਾਂ ਨੇ ਆਪਣੇ ਅਨੁਭਵ, ਸਾਹਮਣੇ ਆਈਆਂ ਚੁਣੌਤੀਆਂ, ਚੰਗੀਆਂ ਪਿਰਤਾਂ ਅਤੇ ਪਹਿਲੇ ਦਿਨ ਕੀਤੇ ਗਏ ਕੇਸਾਂ ਦੇ ਅਧਿਐਨ ਸਾਂਝੇ ਕੀਤੇ। ਕਾਨਫਰੰਸ ਦੇ ਦੂਸਰੇ ਦਿਨ ਅਧਿਕਾਰੀਆਂ ਨੇ 6 ਵਿਸ਼ਿਆਂ ਉੱਤੇ ਵਿਚਾਰ ਕੀਤੀ ਜਿਨ੍ਹਾਂ ਵਿੱਚ ਨਾਜ਼ੁਕ ਖੱਪੇ, ਪਹੁੰਚਯੋਗ ਚੋਣਾਂ, ਯੁਵਾ ਅਤੇ ਲਿੰਗ, ਚੋਣ ਸਾਖਰਤਾ ਕਲੱਬ, ਭਾਈਵਾਲੀਆਂ ਅਤੇ ਸਵੈਇੱਛੁਕ ਤੌਰ ‘ਤੇ ਪੇਸ਼ ਹੋਣ ਅਤੇ ਸੋਸ਼ਲ ਮੀਡੀਆ ਦੀ ਵਰਤੋਂ ਸ਼ਾਮਲ ਸਨ ਅਤੇ ਸਵੀਪ ਦੇ ਅਗਲੇ ਪੜਾਅ ਲਈ ਰਣਨੀਤੀ ਤਿਆਰ ਕੀਤੀ ਗਈ। ਸੋਸ਼ਲ ਮੀਡੀਆ ਦਾ ਇੱਕ ਵਿਸ਼ੇਸ਼ ਸੈਸ਼ਨ ਸਵੇਰ ਵੇਲੇ ਆਯੋਜਿਤ ਕੀਤਾ ਗਿਆ ਜਿਸ ਵਿੱਚ ਦੱਸਿਆ ਗਿਆ ਕਿ ਵੋਟਰਾਂ ਨਾਲ ਟਵਿੱਟਰ ਅਤੇ ਇੰਸਟਾਗ੍ਰਾਮ ਉੱਤੇ ਪ੍ਰਭਾਵੀ ਢੰਗ ਨਾਲ ਕਿਵੇਂ ਜੁੜਿਆ ਜਾਵੇ।
ਕਾਨਫਰੰਸ ਦੌਰਾਨ ਜੋ ਨੁਕਤੇ ਸਾਹਮਣੇ ਆਏ ਉਨ੍ਹਾਂ ਉੱਤੇ ਸਾਲ 2020-24 ਸਵੀਪ ਪ੍ਰੋਗਰਾਮ ਦੇ ਚੌਥੇ ਪੜਾਅ ਲਈ ਵਿਸਤਾਰ ਨਾਲ ਚਰਚਾ ਕੀਤੀ ਗਈ।
<><><>
(Visitor Counter : 30
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਨ ਕੀ ਬਾਤ ’ਤੇ ਜਪਾਨੀ ਦੂਤਾਵਾਸ ਦੇ ਸੰਦੇਸ਼ ਦਾ ਜਵਾਬ ਦਿੱਤਾ
ਭਾਰਤ ਵਿੱਚ ਜਪਾਨੀ ਦੂਤਾਵਾਸ ਨੇ ਮਨ ਕੀ ਬਾਤ ਦੇ 100ਵੇਂ ਐਪੀਸੋਡ ਬਾਰੇ ਟਵੀਟ ਕੀਤਾ ਹੈ। ਇਸ ਅਵਸਰ ’ਤੇ ਵਧਾਈ ਦਿੰਦੇ ਹੋਏ, ਦੂਤਾਵਾਸ ਨੇ ‘ਮਨ ਕੀ ਬਾਤ’: ਰੇਡੀਓ ’ਤੇ ਇੱਕ ਸਮਾਜਿਕ ਕ੍ਰਾਂਤੀ’ ਸਿਰਲੇਖ ਕਿਤਾਬ ਦੀ ਪ੍ਰਸਤਾਵਨਾ ਵਿੱਚ ਸਵਰਗਵਾਸੀ ਜਪਾਨ ਦੇ ਪ੍ਰਧਾਨ ਮੰਤਰੀ ਸ਼ਿੰਜੋ ਆਬੇ ਦੇ ਇੱਕ ਸੰਦੇਸ਼ ਨੂੰ ਯਾਦ ਕੀਤਾ।
ਦੂਤਾਵਾਸ ਨੇ ਮਨ ਕੀ ਬਾਤ ਦੇ 89ਵੇਂ ਐਪੀਸੋਡ ਨੂੰ ਵੀ ਯਾਦ ਕੀਤਾ, ਜਿਸ ਵਿੱਚ ਪ੍ਰਧਾਨ ਮੰਤਰੀ ਨੇ ਜਪਾਨੀ ਕਲਾਕਾਰਾਂ ਦੀ ਉਦਾਹਰਨ ਦਿੰਦੇ ਹੋਏ ਭਾਰਤ-ਜਪਾਨ ਸੰਸਕ੍ਰਿਤੀਕ ਸਬੰਧਾਂ ਦੀ ਪ੍ਰਸ਼ੰਸਾ ਕੀਤੀ ਸੀ। ਜਪਾਨੀ ਕਲਾਕਾਰ ਉਸ ਸਮੇਂ ਏਸ਼ਿਆਈ ਦੇਸ਼ਾਂ ਵਿੱਚ ਮਹਾਭਾਰਤ ਅਤੇ ਰਾਮਾਇਣ ਦਾ ਮੰਚਨ ਕਰ ਰਹੇ ਸਨ।
ਟਵੀਟ ਥ੍ਰੈੱਡ ਦਾ ਜਵਾਬ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
ਵਿਨਰਮ ਸ਼ਬਦਾਂ ਅਤੇ ਮੇਰੇ ਮਿੱਤਰ, ਸਵਰਗਵਾਸੀ ਸ਼੍ਰੀ ਸ਼ਿੰਜੋ ਆਬੇ ਨੂੰ ਯਾਦ ਕਰਨ ਦੇ ਲਈ ਧੰਨਵਾਦ।”
ਕੋਲਾ ਮੰਤਰਾਲਾ
ਕੋਲਾ ਮੰਤਰਾਲੇ ਅਧੀਨ ਇੱਕ ਨਵਰਤਨ ਪਬਲਿਕ ਉੱਦਮ, ਐੱਨਐੱਲਸੀ ਇੰਡੀਆ ਲਿਮਿਟਿਡ ਨੇ ਪਹਿਲੀ ਵਾਰ ਕੋਲਾ ਉਤਪਾਦਨ ਦੀ ਸ਼ੁਰੂਆਤ ਕੀਤੀ
ਕੋਲਾ ਮੰਤਰਾਲੇ ਅਧੀਨ ਇੱਕ ਨਵਰਤਨ ਪਬਲਿਕ ਉੱਦਮ, ਐੱਨਐੱਲਸੀ ਇੰਡੀਆ ਲਿਮਿਟਿਡ ਨੇ ਪਹਿਲੀ ਵਾਰ ਕੋਲੇ ਦਾ ਉਤਪਾਦਨ ਸ਼ੁਰੂ ਕੀਤਾ ਹੈ। ਓਡੀਸ਼ਾ ਰਾਜ ਵਿੱਚ ਤਾਲਾਬੀਰਾ ਦੀ ਸਲਾਨਾ 20 ਮਿਲੀਅਨ ਟਨ ਦੀ ਸਮਰੱਥਾ ਵਾਲੀਆਂ 2 ਅਤੇ 3 ਖਾਣਾਂ ਨੂੰ ਐੱਨਐੱਲਸੀਆਈਐੱਲ  ਨੂੰ 2016 ਵਿੱਚ ਅਲਾਟ ਕੀਤਾ ਗਿਆ ਸੀ, ਇਸ ਦੀ ਵਰਤੋਂ ਆਪਣੇ ਮੌਜੂਦਾ ਅਤੇ ਭਵਿੱਖ ਦੇ ਕੋਲੇ ਨਾਲ ਚਲਣ ਵਾਲੇ ਪਾਵਰ ਪਲਾਂਟਾ ਦੀ ਜ਼ਰੂਰਤ ਨੂੰ ਪੂਰਾ ਕਰਨ ਲਈ ਕੀਤੀ ਜਾਵੇਗੀ।
ਵਿਕਾਸ ਬਾਰੇ ਟਿੱਪਣੀ ਕਰਦਿਆਂ, ਸ਼੍ਰੀ ਰਾਕੇਸ਼ ਕੁਮਾਰ ਚੇਅਰਮੈਨ ਤੇ ਮੈਨੇਜਿੰਗ ਡਾਇਰੈਕਟਰ, ਐੱਨਐੱਲਸੀ ਇੰਡੀਆ ਲਿਮਿਟਿਡ ਨੇ ਕਿਹਾ, "ਕੋਵਿਡ-19 ਲੌਕਡਾਊਨ ਸਥਿਤੀ ਦੇ ਮੁਸ਼ਕਿਲ ਸਮੇਂ ਦੇ ਦੌਰਾਨ ਇਸ ਪ੍ਰੋਜੈਕਟ 'ਤੇ ਸਫਲਤਾ ਹਾਸਲ ਕਰਦਿਆਂ, ਸਾਡੀ ਟੀਮ ਨੇ ਨਾ ਸਿਰਫ ਕੰਪਨੀ ਨੂੰ ਆਪਣੇ ਵਿਕਾਸ ਦੇ ਰਸਤੇ 'ਤੇ ਪਾਉਣ ਵਿੱਚ ਸਹਾਇਤਾ ਕੀਤੀ ਹੈ, ਬਲਕਿ ਦੇਸ਼ ਦੀ ਊਰਜਾ ਸੁਰੱਖਿਆ ਲਈ ਵੀ ਵਿਸ਼ੇਸ ਯੋਗਦਾਨ ਪਾਇਆ ਹੈ, ਖਾਸ ਕਰਕੇ ਜਦੋਂ ਕੋਲੇ ਦੀ ਦਰਾਮਦ ਤੋਂ ਪਰਹੇਜ਼ ਕਰਨਾ ਵੱਡੀ ਤਰਜੀਹ ਹੈ।"
ਇਹ ਕੋਲਾ ਬਲਾਕ ਐੱਮਡੀਓ ਮਾਡਲ ਦੁਆਰਾ ਵਿਕਸਿਤ ਕੀਤਾ ਗਿਆ ਹੈ ਜੋ ਕਿ ਐੱਨਐੱਲਸੀ ਦੀ ਟੀਮ ਦੁਆਰਾ ਨਵੀਨਤਾਪੂਰਬਕ ਵਿਕਸਿਤ ਅਤੇ ਸਫਲਤਾਪੂਰਬਕ ਲਾਗੂ ਕੀਤਾ ਗਿਆ ਹੈ ਅਤੇ ਸਾਰੇ ਉਦਯੋਗ ਵਿੱਚ ਪ੍ਰਸ਼ੰਸਾ ਪ੍ਰਾਪਤ ਕੀਤੀ ਹੈ।ਇਸ ਖਾਣ ਦਾ 1.09 ਦੀ ਘੱਟ ਸਟਰਿੱਪਿੰਗ ਰੇਸ਼ੋ ਹੈ ਅਤੇ ਕੋਲਾ ਜੀ 12 ਗ੍ਰੇਡ ਦਾ ਹੈ ਜੋ ਕਿ ਕੰਪਨੀ ਨੂੰ ਆਉਣ ਵਾਲੇ ਸਮੇਂ ਵਿੱਚ ਮੁਕਾਬਲੇ ਵਾਲੀ ਪਾਵਰ ਪੈਦਾ ਕਰਨ ਦੇ ਯੋਗ ਬਣਾਵੇਗੀ। ਕੋਲੇ ਦਾ ਉਤਪਾਦਨ 26 ਅਪ੍ਰੈਲ 2020 ਨੂੰ ਸ਼ੁਰੂ ਕੀਤਾ ਗਿਆ ਸੀ।
ਹਾਲ ਹੀ ਵਿੱਚ ਊਰਜਾ ਪ੍ਰਮੁੱਖ ਐੱਨਐੱਲਸੀ ਇਡੀਆ ਲਿਮਿਟਿਡ ਨੇ ਲਿਗਨਾਈਟ ਅਧਾਰਿਤ ਪਾਵਰ ਪਲਾਂਟ  ਦੀਆ ਆਪਣੀਆਂ ਦੋ ਇਕਾਈਆਂ ਵਿੱਚੋਂ ਇੱਕ ਨੂੰ ਸਫਲਤਾਪੂਰਬਕ ਚਾਲੂ ਕਰ ਦਿੱਤਾ ਹੈ ਜੋ ਕਿ ਦੇਸ਼ ਵਿੱਚ ਆਪਣੀ ਕਿਸਮ ਦੀ ਪਹਿਲੀ ਹੈ। ਸਾਲ 2019-2020 ਦੇ ਦੌਰਾਨ ਐੱਨਐੱਲਸੀਆਈਐੱਲ ਨੇ 1404 ਮੈਗਾਵਾਟ ਦੀ ਅਖੁੱਟ ਊਰਜਾ ਉਤਪਾਦਨ ਸਮਰੱਥਾ ਨੂੰ ਸਫਲਤਾ ਦੇ ਪ੍ਰਾਪਤ ਕੀਤਾ ਹੈ ਜਿਸ ਵਿੱਚ 1353 ਮੈਗਾਵਾਟ ਸੋਲਰ ਅਤੇ 51 ਮੈਗਾਵਾਟ ਦੀ ਪਵਨ ਊਰਜਾ ਸ਼ਾਮਲ ਹੈ।
ਤਾਲਾਬੀਰਾ ਦੀਆਂ 2 ਅਤੇ 3 ਖਾਣਾਂ ਵਿੱਚੋਂ ਐੱਨਐੱਲਸੀਆਈਐੱਲ ਦੁਆਰਾ ਖੁਦਾਈ ਕੀਤਾ ਗਿਆ ਪਹਿਲਾ ਢੇਰ।
ਪ੍ਰਧਾਨ ਮੰਤਰੀ ਦਫਤਰ
ਨਾਗਾਲੈਂਡ ਦੀ ਸਮ੍ਰਿੱਧ ਜੈਵਿਕ ਉਪਜ ਸਚਮੁੱਚ ਆਨੰਦਦਾਇਕ ਹੈ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਿਹਾ ਕਿ ਨਾਗਾਲੈਂਡ ਦੀ ਸਮ੍ਰਿੱਧ ਜੈਵਿਕ ਉਪਜ ਪ੍ਰਕ੍ਰਿਤੀ ਅਤੇ ਸੰਸਕ੍ਰਿਤੀ ਦੇ ਦਰਮਿਆਨ ਤਾਲਮੇਲ ਦਾ ਪ੍ਰਮਾਣ ਹੈ।
ਰਾਜ ਸਭਾ ਸਾਂਸਦ ਸ਼੍ਰੀਮਤੀ ਐੱਸ. ਫਾਂਗਨੋਨ ਕੋਨਯਾਕ ਦੇ ਟਵੀਟ ਦਾ ਜਵਾਬ ਦਿੰਦੇ ਹੋਏ ਪ੍ਰਧਾਨ ਮੰਤਰੀ ਨੇ ਇੱਕ ਟਵੀਟ ਵਿੱਚ ਕਿਹਾ;
‘‘ਨਾਗਾਲੈਂਡ ਦੀ ਸਮ੍ਰਿੱਧ ਜੈਵਿਕ ਉਪਜ ਸਚਮੁੱਚ ਇੱਕ ਖੁਸ਼ੀ ਦੀ ਗੱਲ ਹੈ। ਇਹ ਪ੍ਰਕ੍ਰਿਤੀ ਅਤੇ ਸੰਸਕ੍ਰਿਤੀ ਦੇ ਦਰਮਿਆਨ ਤਾਲਮੇਲ ਦਾ ਵੀ ਪ੍ਰਮਾਣ ਹੈ।’’
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਟੀਕਾਕਰਣ– ਦਿਨ 89
ਟੀਕਾ ਉਤਸਵ ਦੇ ਚੌਥੇ ਦਿਨ ’ਤੇ, ਰਾਤ 8 ਵਜੇ ਤੱਕ ਹੋਰ 31.39 ਲੱਖ ਟੀਕਾ ਖੁਰਾਕਾਂ ਦਿੱਤੀਆਂ ਗਈਆਂ ਜਿਸ ਨਾਲ ਕੁੱਲ ਟੀਕਾ ਖੁਰਾਕਾਂ 11.43 ਕਰੋੜ ਤੋਂ ਪਾਰ ਹੋਰ ਗਈਆਂ ਹਨ
3 ਰਾਜਾਂ ਨੇ 1 ਕਰੋੜ ਤੋਂ ਵੱਧ ਟੀਕੇ ਲਗਾਏ ਹਨ
ਦੇਸ਼ ਵਿਆਪੀ ਟੀਕਾ ਉਤਸਵ ਦੇ ਚੌਥੇ ਦਿਨ ਅੱਜ ਰਾਤੀ 8 ਵਜੇ ਤੱਕ 31.39 ਲੱਖ ਤੋਂ ਵੱਧ ਟੀਕਿਆਂ ਦੇ ਲਗਾਉਣ ਨਾਲ ਲਗਾਏ ਗਏ ਕੁੱਲਟੀਕਿਆਂ ਦਾ ਅੰਕੜਾ 11.43 ਕਰੋੜ ਨੂੰ ਪਾਰ ਕਰ ਗਿਆ ਹੈ। ਅੱਜ, 69,974 ਕੋਵਿਡ ਟੀਕਾਕਰਣ ਕੇਂਦਰ  ਕਾਰਜਸ਼ੀਲ ਰਹੇ ਸਨ, ਜੋ ਕਿ ਔਸਤਨ 24,000 ਕਾਰਜਸ਼ੀਲ ਟੀਕਾਕਰਣ ਕੇਂਦਰਾਂ  ਦਾ ਵਾਧਾ ਦਰਸਾਉਂਦਾ ਹੈ। ਕੰਮ ਵਾਲੀ ਜਗ੍ਹਾ ’ਤੇ ਵੀ ਟੀਕੇ ਲਗਵਾਉਣ ਵਾਲਿਆਂ ਦੀ ਇੰਨੀ ਵੱਡੀ ਗਿਣਤੀ ਦੇਖੀ ਗਈ ਹੈ।
ਅੱਜ ਰਾਤੀ 8 ਵਜੇ ਦੀ ਆਰਜ਼ੀ ਰਿਪੋਰਟ ਅਨੁਸਾਰ ਦੇਸ਼ ਵਿੱਚ ਲਗਾਏ ਗਏ ਕੋਵਿਡ-19 ਦੇ ਟੀਕਿਆਂ ਦੀ ਕੁੱਲ ਗਿਣਤੀ 11,43,18,455 ਹੈ।
ਇਨ੍ਹਾਂ ਵਿੱਚ 90,63,976 ਹੈਲਥਕੇਅਰ ਵਰਕਰ  ਸ਼ਾਮਲ ਹਨ ਜਿਨ੍ਹਾਂ ਨੇ ਪਹਿਲੀ ਖੁਰਾਕ ਲਈ ਹੈ ਅਤੇ 56,03,568 ਐੱਚਸੀਡਬਲਿਯੂ ਦੂਸਰੀ ਖੁਰਾਕ ਲੈ ਚੁੱਕੇ ਹਨ। 1,02,09,443 ਐੱਫਐੱਲਡਬਲਿਊ , ਅਤੇ 50,61,571 ਐੱਫਐੱਲਡਬਲਿਊ  ਲੈ ਚੁੱਕੇ ਹਨ। ਇਸੇ ਤਰ੍ਹਾਂ 45 ਤੋਂ 60 ਸਾਲ ਤੱਕ ਦੀ ਉਮਰ ਵਾਲੇ 3,73,34,924 ਲਾਭਾਰਥੀ ਪਹਿਲੀ ਖੁਰਾਕ ਅਤੇ 8,94,077 ਲਾਭਾਰਥੀ ਦੂਸਰੀ ਖੁਰਾਕ ਲੈ ਚੁੱਕੇ ਹਨ। ਇਸੇ ਤਰ੍ਹਾਂ 60 ਸਾਲ ਤੋਂ ਵੱਧ ਉਮਰਦੇ 4,34,13,349 ਲਾਭਾਰਥੀ ਪਹਿਲੀ ਖੁਰਾਕ ਅਤੇ 27,37,547 ਦੂਸਰੀ ਖੁਰਾਕ ਲੈ ਚੁੱਕੇ ਹਨ।
|
|
ਐੱਚ ਸੀਡਬਲਿਊ
|
|
ਐੱਫਐੱਲਡਬਲਿਊ
|
|
ਉਮਰ ਸਮੂਹ 45-60
ਸਾਲ
|
|
60 ਤੋਂ ਉੱਪਰ
ਸਾਲ
|
|
ਕੁੱਲ ਪ੍ਰਾਪਤੀ
|
|
ਪਹਿਲੀ ਖੁਰਾਕ
|
|
ਦੂਸਰੀ ਖੁਰਾਕ
|
|
ਪਹਿਲੀ ਖੁਰਾਕ
|
|
ਦੂਸਰੀ ਖੁਰਾਕ
|
|
ਪਹਿਲੀ ਖੁਰਾਕ
|
|
ਦੂਸਰੀ ਖੁਰਾਕ
|
|
ਪਹਿਲੀ ਖੁਰਾਕ
|
|
ਦੂਸਰੀ ਖੁਰਾਕ
|
|
ਪਹਿਲੀ ਖੁਰਾਕ
|
|
ਦੂਸਰੀ ਖੁਰਾਕ
|
|
90,63,976
|
|
56,03,568
|
|
1,02,09,443
|
|
50,61,571
|
|
3,73,34,924
|
|
8,94,077
|
|
4,34,13,349
|
|
27,37,547
|
|
10,00,21,692
|
|
1,42,96,763
ਤਿੰਨ ਰਾਜਾਂ ਨੇ 1 ਕਰੋੜ ਤੋਂ ਵੱਧ ਟੀਕੇ ਲਗਾਏ ਹਨ- ਮਹਾਰਾਸ਼ਟਰ , ਰਾਜਸਥਾਨ  ਅਤੇ ਉੱਤਰ ਪ੍ਰਦੇਸ਼ ।
ਦੇਸ਼ ਵਿਆਪੀ ਕੋਵਿਡ-19 ਟੀਕਾਕਰਣ ਦੇ 89 ਵੇਂ ਦਿਨਅੱਜ ਰਾਤੀ 8 ਵਜੇ ਤੱਕ ਕੁੱਲ 31,39,063 ਟੀਕਾ ਖੁਰਾਕਾਂ ਦਿੱਤੀਆਂ ਗਈਆਂ ਹਨ। ਆਰਜ਼ੀ ਰਿਪੋਰਟ ਅਨੁਸਾਰ ਜਿਸ ਵਿੱਚੋਂ 27,19,964 ਲਾਭਾਰਥੀਆਂ ਨੂੰ ਪਹਿਲੀ ਖੁਰਾਕ ਲਈ ਟੀਕਾ ਲਗਾਇਆ ਗਿਆ ਸੀ ਅਤੇ 4,19,099 ਲਾਭਾਰਥੀਆਂ ਨੂੰ ਦੂਸਰੀ ਖੁਰਾਕ ਲਈ ਟੀਕਾ ਲਗਾਇਆ ਗਿਆ ਸੀ। ਅੰਤਿਮ ਰਿਪੋਰਟਾਂ ਅੱਜ ਦੇਰ ਰਾਤ ਤੱਕ ਮੁਕੰਮਲ ਕਰ ਲਈਆਂ ਜਾਣਗੀਆਂ।
|
|
ਤਾਰੀਖ: 14 ਅਪ੍ਰੈਲ 2021 
|
|
ਐੱਚ ਸੀਡਬਲਿਊ
|
|
ਐੱਫਐੱਲਡਬਲਿਊ
|
|
ਉਮਰ ਸਮੂਹ 45-60
ਸਾਲ
|
|
60 ਤੋਂ ਉੱਪਰ
ਸਾਲ
|
|
ਕੁੱਲ ਪ੍ਰਾਪਤੀ
|
|
ਪਹਿਲੀ ਖੁਰਾਕ
|
|
ਦੂਸਰੀ ਖੁਰਾਕ
|
|
ਪਹਿਲੀ ਖੁਰਾਕ
|
|
ਦੂਸਰੀ ਖੁਰਾਕ
|
|
ਪਹਿਲੀ ਖੁਰਾਕ
|
|
ਦੂਸਰੀ ਖੁਰਾਕ
|
|
ਪਹਿਲੀ ਖੁਰਾਕ
|
|
ਦੂਸਰੀ ਖੁਰਾਕ
|
|
ਪਹਿਲੀ ਖੁਰਾਕ
|
|
ਦੂਸਰੀ ਖੁਰਾਕ
|
|
15,290
|
|
22,496
|
|
73,199
|
|
50,798
|
|
16,84,480
|
|
75,742
|
|
9,46,995
|
|
2,70,063
|
|
27,19,964
|
|
4,19,099
ਸਿੱਖਿਆ ਮੰਤਰਾਲਾ
ਡਿਜ਼ਾਈਨ ਇਨੋਵੇਸ਼ਨ ਲਈ ਰਾਸ਼ਟਰੀ ਪਹਿਲ ਦੀ ਸਥਿਤੀ
ਸਰਕਾਰ ਨੇ ਮਾਰਚ, 2014 ਵਿੱਚ "ਨੈਸ਼ਨਲ ਇਨੀਸ਼ੀਏਟਿਵ ਫੌਰ ਡਿਜ਼ਾਈਨ ਇਨੋਵੇਸ਼ਨ " ਦੀ ਯੋਜਨਾ ਸ਼ੁਰੂ ਕੀਤੀ। ਇਸ ਯੋਜਨਾ ਵਿੱਚ ਦੇਸ਼ ਵਿੱਚ ਇਨੋਵੇਸ਼ਨ, ਡਿਜ਼ਾਈਨ ਅਤੇ ਰਚਨਾਤਮਕ ਸਮੱਸਿਆ-ਹੱਲ ਕਰਨ ਦੇ ਸੱਭਿਆਚਾਰ ਨੂੰ ਉਤਸ਼ਾਹਿਤ ਕਰਨ ਲਈ ਪੂਰੇ ਦੇਸ਼ ਵਿੱਚ 20 ਡਿਜ਼ਾਈਨ ਇਨੋਵੇਸ਼ਨ ਸੈਂਟਰ , ਇੱਕ ਓਪਨ ਡਿਜ਼ਾਈਨ ਸਕੂਲ  ਅਤੇ ਇੱਕ ਨੈਸ਼ਨਲ ਡਿਜ਼ਾਈਨ ਇਨੋਵੇਸ਼ਨ ਨੈੱਟਵਰਕ  ਦੀ ਸਥਾਪਨਾ ਦੀ ਕਲਪਨਾ ਕੀਤੀ ਗਈ ਹੈ। ਵਰਤਮਾਨ ਵਿੱਚ 64 ਸਪੋਕਸ ਦੇ ਨਾਲ ਹੱਬ-ਸਪੋਕ ਮਾਡਲ 'ਤੇ 20 ਡੀਆਈਸੀ ਸਥਾਪਿਤ ਕੀਤੇ ਗਏ ਹਨ। ਡੀਆਈਸੀ ਹੱਬਾਂ ਵਿੱਚ 10 ਭਾਰਤੀ ਟੈਕਨੋਲੋਜੀ ਸੰਸਥਾਨ , 9 ਕੇਂਦਰੀ/ਰਾਜ ਸਰਕਾਰ ਦੀਆਂ ਯੂਨੀਵਰਸਿਟੀਆਂ ਅਤੇ ਯੋਜਨਾ ਅਤੇ ਆਰਕੀਟੈਕਚਰ ਦਾ ਇੱਕ ਸਕੂਲ ਸ਼ਾਮਲ ਹੈ। ਓਡੀਐੱਸ ਅਤੇ ਐੱਨਡੀਆਈਐੱਨ ਕ੍ਰਮਵਾਰ ਆਈਆਈਟੀ, ਬੰਬਈ ਅਤੇ ਇੰਡੀਅਨ ਇੰਸਟੀਟਿਊਟ ਆਵ੍ ਸਾਇੰਸਜ਼ , ਬੰਗਲੁਰੂ ਵਿੱਚ ਸਥਾਪਿਤ ਕੀਤੇ ਗਏ ਹਨ।
ਐੱਨਆਈਡੀਆਈ ਸਕੀਮ ਕਿਸੇ ਖਾਸ ਜ਼ਿਲ੍ਹੇ ਨੂੰ ਫੰਡਾਂ ਦੀ ਵੰਡ ਪ੍ਰਦਾਨ ਨਹੀਂ ਕਰਦੀ ਹੈ। ਹਰੇਕ ਡੀਆਈਸੀ ਲਈ 10.00 ਕਰੋੜ ਰੁਪਏ ਦੀ ਫੰਡਿੰਗ ਦੇ ਨਾਲ ਫੈਕਲਟੀ ਅਤੇ ਬੁਨਿਆਦੀ ਢਾਂਚੇ ਸਮੇਤ ਮੌਜੂਦਾ ਸਰੋਤਾਂ ਦੀ ਸਰਵੋਤਮ ਵਰਤੋਂ ਦੀ ਸੁਵਿਧਾ ਲਈ ਰਾਸ਼ਟਰੀ ਪ੍ਰਸਿੱਧੀ ਵਾਲੇ ਮੌਜੂਦਾ ਜਨਤਕ ਤੌਰ 'ਤੇ ਫੰਡ ਪ੍ਰਾਪਤ ਸੰਸਥਾਨਾਂ, ਜਿਵੇਂ ਕਿ ਆਈਆਈਟੀ’ਜ਼, ਐੱਨਆਈਟੀ’ਜ਼, ਕੇਂਦਰੀ ਅਤੇ ਰਾਜ ਯੂਨੀਵਰਸਿਟੀਆਂ ਵਿੱਚ ਡੀਆਈਸੀ’ਜ਼ ਦੀ ਸਥਾਪਨਾ ਕੀਤੀ ਜਾਂਦੀ ਹੈ। ਇੰਸਟੀਟਿਊਟ ਨੂੰ ਡੀਆਈਸੀ ਦੀ ਸਥਾਪਨਾ ਲਈ ਚੁਣਿਆ ਜਾਂਦਾ ਹੈ ਜਿਸ 'ਤੇ ਕੰਮ ਕੀਤੇ ਜਾਣ ਵਾਲੇ ਥੀਮੈਟਿਕ ਖੇਤਰਾਂ, ਯੋਜਨਾ ਦੇ ਤਹਿਤ ਵਿਕਸਿਤ ਕੀਤੇ ਜਾਣ ਵਾਲੇ ਇਨੋਵੇਟਿਵ ਵਿਚਾਰ/ਉਤਪਾਦ, ਸੰਸਥਾ ਦੇ ਅਨੁਸ਼ਾਸਨ ਦੇ ਅਧਾਰ 'ਤੇ ਚੁਣਿਆ ਜਾਂਦਾ ਹੈ।
ਸਕੀਮ ਦਾ ਉਦੇਸ਼ ਇਨੋਵੇਸ਼ਨ ਅਤੇ ਰਚਨਾਤਮਕ ਸਮੱਸਿਆ-ਹੱਲ ਕਰਨ ਦੇ ਸੱਭਿਆਚਾਰ ਨੂੰ ਉਤਸ਼ਾਹਿਤ ਕਰਨਾ ਹੈ। ਇਹ ਕਲਪਨਾ ਕੀਤੀ ਗਈ ਹੈ ਕਿ ਇਹ ਡੀਆਈਸੀ ਨਾ ਸਿਰਫ਼ ਡਿਜ਼ਾਈਨ ਸਿੱਖਿਆ ਦੇ ਪ੍ਰਸਾਰ 'ਤੇ ਧਿਆਨ ਕੇਂਦਰਿਤ ਕਰਨਗੇ ਬਲਕਿ ਡਿਜ਼ਾਈਨ ਵਿੱਚ ਆਰਐਂਡਡੀ ਗਤੀਵਿਧੀਆਂ ਨੂੰ ਵੀ ਅੱਗੇ ਵਧਾਉਣਗੇ ਜੋ ਭਾਰਤੀ ਸਥਿਤੀਆਂ ਦੇ ਅਨੁਕੂਲ ਸਮਾਜਿਕ ਚੁਣੌਤੀਆਂ ਦੇ ਇਨੋਵੇਟਿਵ ਸਮਾਧਾਨ ਤਿਆਰ ਕਰਨ ਲਈ ਉਤਪ੍ਰੇਰਕ ਬਣਦੇ ਹਨ। ਡੀਆਈਸੀ’ਜ਼ ਦੇਸ਼ ਵਿੱਚ ਡਿਜ਼ਾਈਨ ਇਨੋਵੇਸ਼ਨ ਦੇ ਸੱਭਿਆਚਾਰ ਦਾ ਵਿਕਾਸ ਕਰ ਰਹੇ ਹਨ ਅਤੇ ਲਗਾਤਾਰ ਅਜਿਹਾ ਮਾਹੌਲ ਤਿਆਰ ਕਰ ਰਹੇ ਹਨ ਜਿੱਥੇ ਵਿਦਿਆਰਥੀ ਅਤੇ ਭਾਈਚਾਰਾ ਮਨੁੱਖੀ ਜੀਵਨ ਵਿੱਚ ਬਦਲਾਅ ਲਿਆਉਣ ਲਈ ਇਕੱਠੇ ਹੁੰਦੇ ਹਨ। ਸਕੀਮ ਤਹਿਤ 50 ਤੋਂ ਵੱਧ ਸਟਾਰਟ-ਅੱਪ ਸ਼ੁਰੂ/ਸਮਰਥਿਤ ਕੀਤੇ ਗਏ ਹਨ, ਲਗਭਗ 2000 ਇਨੋਵੇਟਿਵ ਉਤਪਾਦ ਸ਼ੁਰੂ ਕੀਤੇ/ਡਿਲਿਵਰ ਕੀਤੇ ਗਏ ਹਨ ਅਤੇ ਲਗਭਗ 250 ਪੇਟੈਂਟ ਫਾਈਲ ਕੀਤੇ ਗਏ ਹਨ।
ਇਹ ਜਾਣਕਾਰੀ ਸਿੱਖਿਆ ਰਾਜ ਮੰਤਰੀ ਡਾ. ਸੁਭਾਸ਼ ਸਰਕਾਰ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਗੁਰਦੁਆਰਾ ਬੇਰ ਸਾਹਿਬ ਵਿਖੇ ਮੱਥਾ ਟੇਕਿਆ
ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਨੇ ਅੱਜ ਸੁਲਤਾਨਪੁਰ ਲੋਧੀ ਵਿਖੇ ਗੁਰਦੁਆਰਾ ਬੇਰ ਸਾਹਿਬ ਵਿਖੇ ਮੱਥਾ ਟੇਕਿਆ। ਪ੍ਰਧਾਨ ਮੰਤਰੀ ਦੇ ਨਾਲ ਕੇਂਦਰੀ ਫੂਡ ਪ੍ਰੋਸੈੱਸਿੰਗ ਇੰਡਸਟਰੀਜ਼ ਮੰਤਰੀ, ਸ੍ਰੀਮਤੀ ਹਰਸਿਮਰਤ ਕੌਰ ਬਾਦਲ, ਪੰਜਾਬ ਦੇ ਰਾਜਪਾਲ ਵੀਪੀ ਸਿੰਘ ਬਦਨੌਰ ਅਤੇ ਪੰਜਾਬ ਦੇ ਮੁੱਖ ਮੰਤਰੀ ਕੈਪਟਨ ਅਮਰਿੰਦਰ ਸਿੰਘ ਸਨ।
ਪ੍ਰਧਾਨ ਮੰਤਰੀ ਨੇ ਗੁਰਦੁਆਰੇ ਦੇ ਮੁੱਖ ਪਰਿਸਰ ਅੰਦਰ ਅਰਦਾਸ ਕੀਤੀ ਅਤੇ ਗ੍ਰੰਥੀਆਂ ਨੇ ਉਨ੍ਹਾਂ ਨੂੰ ਸਿਰੋਪਾ ਭੇਂਟ ਕੀਤਾ। ਇਸ ਤੋਂ ਬਾਅਦ ਪ੍ਰਧਾਨ ਮੰਤਰੀ ਮੋਦੀ ਨੇ ਗੁਰਦੁਆਰੇ ਦੀ ਪਰਿਕਰਮਾ ਕੀਤੀ ਅਤੇ ਉਹ ਉਸ ਬੇਰੀ ਦੇ ਦਰੱਖਤ ਕੋਲ ਵੀ ਗਏ ਜਿੱਥੇ ਕਿਹਾ ਜਾਂਦਾ ਹੈ ਕਿ ਸ੍ਰੀ ਗੁਰੂ ਨਾਨਕ ਦੇਵ ਜੀ ਨੇ 14 ਸਾਲ ਉਸ ਹੇਠ ਬੈਠ ਕੇ ਕੀਤੀ ਸੀ।
ਇਸ ਦੇ ਬਾਅਦ ਪ੍ਰਧਾਨ ਮੰਤਰੀ ਡੇਰਾ ਬਾਬਾ ਨਾਨਕ ਲਈ ਰਵਾਨਾ ਹੋ ਗਏ ਜਿੱਥੇ ਉਹ ਯਾਤਰੀ ਟਰਮੀਨਲ ਭਵਨ ਦਾ ਉਦਘਾਟਨ ਕਰਨਗੇ ਅਤੇ ਕਰਤਾਰਪੁਰ ਸਾਹਿਬ ਦੇ ਦਰਸ਼ਨਾਂ ਲਈ ਸ਼ਰਧਾਲੂਆਂ ਦੇ ਪਹਿਲੇ ਜਥੇ ਨੂੰ ਰਵਾਨਾ ਕਰਨਗੇ।
\
ਵੀਆਰਆਰਕੇ
(Visitor Counter : 44
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਬੈਂਜਾਮਿਨ ਨੇਤਨਯਾਹੂ ਨੂੰ ਇਜ਼ਰਾਈਲ ਦੀਆਂ ਆਮ ਚੋਣਾਂ ਵਿੱਚ ਉਨ੍ਹਾਂ ਦੀ ਸਫ਼ਲਤਾ ਦੇ ਲਈ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ ਨੇ ਭਾਰਤ-ਇਜ਼ਰਾਈਲ ਰਣਨੀਤਕ ਸਾਂਝੇਦਾਰੀ ਨੂੰ ਪ੍ਰਾਥਮਿਕਤਾ ਦੇਣ ਦੇ ਲਈ ਪ੍ਰਧਾਨ ਮੰਤਰੀ ਯੈਰ ਲੈਪਿਡ ਦਾ ਵੀ ਧੰਨਵਾਦ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਬੈਂਜਾਮਿਨ ਨੇਤਨਯਾਹੂ ਨੂੰ ਇਜ਼ਰਾਈਲ ਦੀਆਂ ਆਮ ਚੋਣਾਂ ਵਿੱਚ ਉਨ੍ਹਾਂ ਦੀ ਸਫ਼ਲਤਾ ਦੇ ਲਈ ਵਧਾਈਆਂ ਦਿੱਤੀਆਂ ਹਨ।
ਸ਼੍ਰੀ ਮੋਦੀ ਨੇ ਭਾਰਤ-ਇਜ਼ਰਾਈਲ ਰਣਨੀਤਕ ਸਾਂਝੇਦਾਰੀ ਨੂੰ ਪ੍ਰਾਥਮਿਕਤਾ ਦੇਣ ਦੇ ਲਈ ਪ੍ਰਧਾਨ ਮੰਤਰੀ ਯੈਰ ਲੈਪਿਡ ਦਾ ਵੀ ਧੰਨਵਾਦ ਕੀਤਾ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
"ਮਾਜ਼ੇਲ ਤੋਵ ਮੇਰੇ ਦੋਸਤ ਬੈਂਜਾਮਿਨ ਨੇਤਨਯਾਹੂ  ਤੁਹਾਡੀ ਚੋਣ ਸਫ਼ਲਤਾ ਦੇ ਲਈ। ਮੈਂ ਭਾਰਤ-ਇਜ਼ਰਾਈਲ ਰਣਨੀਤਕ ਸਾਂਝੇਦਾਰੀ ਨੂੰ ਮਜ਼ਬੂਤ ਕਰਨ ਦੇ ਸਾਡੇ ਸੰਯੁਕਤ ਪ੍ਰਯਾਸਾਂ ਨੂੰ ਜਾਰੀ ਰੱਖਣ ਦੇ ਲਈ ਤਤਪਰ ਹਾਂ।"
"ਭਾਰਤ-ਇਜ਼ਰਾਈਲ ਰਣਨੀਤਕ ਸਾਂਝੇਦਾਰੀ ਨੂੰ ਤੁਹਾਡੀ ਪ੍ਰਾਥਮਿਕਤਾ ਦੇ ਲਈ @yairlapid ਧੰਨਵਾਦ। ਮੈਂ ਸਾਡੇ ਲੋਕਾਂ ਦੇ ਪਰਸਪਰ ਲਾਭ ਦੇ ਲਈ ਸਾਡੇ ਵਿਚਾਰਾਂ ਦੇ ਉਪਯੋਗੀ ਅਦਾਨ-ਪ੍ਰਦਾਨ ਨੂੰ ਜਾਰੀ ਰੱਖਣ ਦੀ ਆਸ਼ਾ ਕਰਦਾ ਹਾਂ।"
https://twitter.com/narendramodi/status/1588231998824325120
https://twitter.com/narendramodi/status/1588231855580405766
https://twitter.com/narendramodi/status/1588232270338437120
https://twitter.com/narendramodi/status/1588232142969925632
ਰੱਖਿਆ ਮੰਤਰਾਲਾ
ਭਾਰਤ, ਦੂਜੇ ਵਿਸ਼ਵ ਯੁੱਧ ਦੇ 75ਵੇਂ ਵਿਜੈ ਦਿਵਸ ਪਰੇਡ ਵਿੱਚ ਹਿੱਸਾ ਲੈਣ ਲਈ ਟ੍ਰਾਈ - ਸਰਵਿਸ ਟੁਕੜੀ ਮਾਸਕੋ ਭੇਜੇਗਾ
ਦੂਜੇ ਵਿਸ਼ਵ ਯੁੱਧ ਦੀ ਜਿੱਤ ਦੀ 75 ਵੀਂ ਵਰ੍ਹੇਗੰਢ ਦੇ ਮੌਕੇ ’ਤੇ, ਰੂਸ ਅਤੇ ਹੋਰ ਮਿੱਤਰਤਾਪੂਰਨ ਦੇਸ਼ਾਂ ਦੁਆਰਾ ਬਹਾਦਰੀ ਅਤੇ ਕੁਰਬਾਨੀਆਂ ਦਾ ਸਨਮਾਨ ਕਰਨ ਲਈ ਮਾਸਕੋ ਵਿੱਚ ਇੱਕ ਫੌਜੀ ਪਰੇਡ ਹੋਵੇਗੀ। ਗੌਰਤਲਬ ਹੈ ਕਿ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ 9 ਮਈ, 2020 ਨੂੰ ਖ਼ਾਸ ਦਿਵਸ ਦੇ ਮੌਕੇ ’ਤੇ ਰੂਸ ਦੇ ਰਾਸ਼ਟਰਪਤੀ ਸ਼੍ਰੀ ਵਲਾਦੀਮੀਰ ਪੁਤਿਨ ਨੂੰ ਵਧਾਈ ਸੰਦੇਸ਼ ਲਿਖਿਆ ਸੀ। ਰੱਖਿਆ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਵੀ ਇਸ ਮੌਕੇ ’ਤੇ ਹਮਰੁਤਬਾ ਸ਼੍ਰੀ ਸਰਗੇਈ ਸ਼ੋਈਗੁ  ਨੂੰ ਵਧਾਈ ਦਾ ਸੰਦੇਸ਼ ਭੇਜਿਆ ਹੈ।
ਰੂਸ ਦੇ ਰੱਖਿਆ ਮੰਤਰੀ ਨੇ 24 ਜੂਨ, 2020 ਨੂੰ ਮਾਸਕੋ ਵਿੱਚ ਹੋ ਰਹੀ ਵਿਜੈ ਦਿਵਸ ਪਰੇਡ ਵਿੱਚ ਹਿੱਸਾ ਲੈਣ ਲਈ ਇੱਕ ਭਾਰਤੀ ਫ਼ੌਜੀ ਟੁਕੜੀ ਨੂੰ ਸੱਦਾ ਦਿੱਤਾ ਹੈ। ਪਰੇਡ ਵਿੱਚ ਹਿੱਸਾ ਲੈਣ ਲਈ 75 ਮੈਂਬਰੀ ਟ੍ਰਾਈ ਸਰਵਿਸ ਫ਼ੌਜੀ ਟੁਕੜੀ ਭੇਜਣ ਲਈ ਰੱਖਿਆ ਮੰਤਰੀ ਸਹਿਮਤ ਹੋ ਗਏ ਹਨ। ਉੱਥੇ ਹੋਰ ਦੇਸ਼ਾਂ ਦੀਆਂ ਫ਼ੌਜੀ ਟੁਕੜੀਆਂ ਵੀ ਸ਼ਾਮਲ ਹੋਣਗੀਆਂ। ਪਰੇਡ ਵਿੱਚ ਹਿੱਸਾ ਲੈਣਾ, ਰੂਸ ਦੇ ਲੋਕਾਂ ਨਾਲ ਇਕਜੁੱਟਤਾ ਦਿਖਾਉਣ ਅਤੇ ਸ਼ਰਧਾਂਜਲੀ ਦੇਣ ਦਾ ਪ੍ਰਤੀਕ ਹੋਵੇਗਾ, ਜਦੋਂ ਉਹ ਮਹਾਨ ਦੇਸ਼ਭਗਤੀ ਦੇ ਯੁੱਧ ਦੇ ਆਪਣੇ ਨਾਇਕਾਂ ਨੂੰ ਯਾਦ ਕਰਨਗੇ।